text:
Terdzo-DZI-052
སུན་ཟློག་ཁྱེར་བདེ་རིག་འཛིན་དགྱེས་པའི་དགའ་སྟོན་
by འཇམ་དབྱངས་མཁྱེན་བརྩེའི་དབང་པོ་ (Jamyang Khyentse Wangpo)
Volume 49 (ཛི) / Pages 663-665 / Folios 1a1 to 2a5
Tibetan Text
སུན་ཟློག་ཁྱེར་བདེ་རིག་འཛིན་དགྱེས་པའི་དགའ་སྟོན་ཞེས་བྱ་བ་བཞུགས་སོ། །ན་མོ་གུ་རུ་དེ་ཝ་ཌཱ་ཀི་ནཱི་ཡེ། སུན་ཟློག་ཁྱེར་བདེ་མདོར་བསྡུས་པ་བྱ་བར་འདོད་ན། མཁའ་འགྲོའི་དཔལ་གཏོར་པད་འདབ་བཞི་པ་མཐེབ་ཀྱུ་ཅི་མང་གིས་བསྐོར་བ་ལ་ཤ་ཁྲག་འབྲུ་སྨན་ཟས་སྣའི་ཕུད་ཀྱིས་བརྒྱན་པ་དང་། གསེར་སྐྱེམས་བཅས་བཤམ། རྩ་གསུམ་གྱི་ལས་གཞུང་གང་རུང་བསྲང་ཞིང་ཚོགས་མཆོད་བཅས་བྱ་བའམ། རང་ཉིད་གཉུག་མའི་ལྷར་གསལ་བའི་ངང་། མཆོད་གཏོར་རྣམས་རཾ་ཡཾ་ཁཾ་གིས་བསང་སྦྱང་། ཨོཾ་ཨཱཿཧཱུྃ་ཧོཿས་བརླབ། ན་མསྶརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ། ཞེས་ནམ་མཁའ་མཛོད་ཀྱི་སྔགས་རྒྱས་རྒྱས་པར་སྤེལ་ལ། མགྲོན་སྤྱན་དྲང་བ་ནི། ཧཱུྃ་ཧྲཱིཿ འོད་གསལ་འདུས་མ་བྱས་པའི་དབྱིངས་ཉིད་ལས། ཁྱབ་བརྡལ་ཡེ་ཤེས་བཀོད་པ་རང་སྣང་བའི། །དཔའ་བོ་མཁའ་འགྲོའི་ཚོགས་ཁང་ཆེན་པོ་འདིར། །རྩ་གསུམ་རྒྱལ་བའི་དཀྱིལ་འཁོར་རབ་འབྱམས་དང་། །ཡེ་ཤེས་ལས་དང་འཇིག་རྟེན་སྐྱོང་བའི་ཚོགས། །གདུང་བས་འབོད་ལ་བརྩེ་བའི་གཡར་དམ་གྱིས། །རྫུ་འཕྲུལ་གློག་ལྟར་མྱུར་བའི་ཤུགས་སྐྱེད་ལ། །ཚུར་གཤེགས་མཆོད་སྤྲིན་རྒྱ་མཚོ་དགྱེས་པར་རོལ། །ཨོཾ་བཛྲ་གུ་རུ་དྷེ་བ་དྷཱ་ཀི་ནཱི་དྷརྨ་པཱ་ལ་ས་པ་རི་ཝཱ་ར་བཛྲ་ས་མཱ་ཛཿ ཛཿཧཱུྃ་བཾ་ཧོཿ མཆོད་གཏོར་ཡེ་ཤེས་བདུད་རྩིའི་རང་བཞིན་འདོད་ཡོན་རྒྱ་མཚོའི་སྤྲིན་ཕུང་འཕྲོ་བ་དགྱེས་བཞིན་དུ་རོལ་པར་བསམ་ལ། ཨོཾ་ཨཱཿཧཱུྃ་བཛྲ་གུ་རུ་དྷེ་བ་ཛྙཱ་ན་ཀརྨ་ལོ་ཀ་དྷཱ་ཀ་དྷཱ་ཀི་ནཱི་ཤྲཱི་བཛྲ་དྷརྨ་པཱ་ལ་ས་པ་རི་ཝཱ་ར་ན་མསྶརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྒ་ཏེ་སྥ་ར་ཎ་ཨི་མཾ་ག་ག་ན་ཁཾ་གྲྀཧྞེ་དཾ་བ་ལྱཱ་དི་སྭཱ་ཧཱ། ལན་གསུམ། ཨོཾ་བཛྲ་ཨརྒྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་བིདྱཱ་ཤབྡ་པྲ་ཏཱིཙྪ་སྭཱ་ཧཱས་མཆོད། ཧཱུྃ་ཧྲཱིཿ བླ་མ་མཆོག་གསུམ་ཡི་དམ་ཞི་ཁྲོའི་ཚོགས། །ཏིང་འཛིན་དགྱེས་རྒུའི་འདོད་ཡོན་འདི་བཞེས་ལ། །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །སྔོན་ལས་འཕྲལ་རྐྱེན་སུན་མ་ཟློག་ཏུ་གསོལ། །དབྱིངས་ཀྱི་ཡུམ་ཆེན་ལྷན་སྐྱེས་དྷཱ་ཀིའི་ཚོགས། །འོད་གསལ་རྒྱན་གྱི་འདོད་ཡོན་འདི་བཞེས་ལ། །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །ཡེ་ཤེས་མཁའ་འགྲོའི་སུན་མ་ཟློག་ཏུ་གསོལ། །གང་འདུལ་དེར་སྣང་ཞིང་སྐྱེས་ཕོ་ཉའི་ཚོགས། །བདེ་སྟོང་རོལ་པའི་འདོད་ཡོན་འདི་བཞེས་ལ། །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །ལས་ཀྱི་མཁའ་འགྲོའི་སུན་མ་ཟློག་ཏུ་གསོལ། །ལེགས་ཉེས་སྟངས་འཛིན་ཕྲ་མེན་གནས་ཉུལ་ཚོགས། །ལོངས་སྤྱོད་ཆར་འབེབ་འདོད་ཡོན་འདི་བཞེས་ལ། །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །འཇིག་རྟེན་མཁའ་འགྲོའི་སུན་མ་ཟློག་ཏུ་གསོལ། །རྡོ་རྗེའི་ཆོས་སྲུང་སྡེ་བརྒྱད་དྲེགས་པའི་ཚོགས། །དགྲ་བགེགས་ཤ་ཁྲག་འདོད་ཡོན་འདི་བཞེས་ལ། །བདག་ཅག་དཔོན་སློབ་ཡོན་མཆོད་འཁོར་བཅས་ཀྱི། །ས་གསུམ་འབྱུང་པོའི་སུན་མ་ཟློག་ཏུ་གསོལ། །དབྱིངས་ལས་རང་ཤར་ཡེ་ཤེས་འཇིག་རྟེན་མགྲོན། །མཐུན་རྫས་འདོད་ཡོན་རྒྱ་མཚོའི་ཚོགས་ལ་རོལ། །དགྱེས་པའི་དཔལ་སྐྱེད་ཐུགས་རྗེའི་ཤུགས་ཕྱུངས་ལ། །ཚེ་བསོད་དཔལ་འབྱོར་རྒྱས་པའི་དངོས་གྲུབ་སྩོལ། །ཅེས་ཕྲིན་ལས་གསོལ། །ཚར་གྲངས་བྱེད་ན། མཆོད་གཏོར་ཁ་གསོ་ཞིང་བརླབ། གཏོར་འབུལ་དང་། མཆོད་པ། ཕྲིན་ལས་གསོལ་བ་བཅས་ལ་གྲངས་གཟུང་། མཐར་ཕུད་དང་གཏོར་མ་གཤེགས་ལ། ཧཱུྃ་ཧྲཱིཿ རྩ་གསུམ་ཆོས་སྲུང་རྒྱ་མཚོ་འཁོར་བཅས་ཀྱིས། །བདག་ཅག་ཡོན་མཆོད་ཕྱི་ནང་གསང་བ་ཡི། །བར་ཆད་ཀུན་སོལ་མཐུན་རྐྱེན་ལེགས་ཚོགས་སྤེལ། །བསམ་དོན་ཡིད་བཞིན་འགྲུབ་པའི་ཕྲིན་ལས་མཛོད། །བཛྲ་མུཿ སརྦ་ཀརྨ་ལོ་ཀ་དྷཱ་ཀི་ནཱི་ས་པ་རི་ཝཱ་ར་གཙྪཿས་མགྲོན་རྣམས་རང་བཞིན་གྱི་གནས་སུ་གཤེགས་པར་བསམ་ལ་ཤིས་པ་བརྗོད་པས་བདེ་ལེགས་སུ་བྱའོ། །ཞེས་པའང་མཚོ་སྐྱེས་བླ་མ་དགྱེས་པའི་འབངས་ཀྱིས་ཚིག་གི་ཕྲེང་བ་ཉུང་ངུ་ལ། དོན་གྱི་གནད་གསང་གྲུབ་པ་མཆོག་གི་ཞལ་ལུང་ལ་སྦྱར་ཏེ་བྲིས་པ་དགེ་ལེགས་འཕེལ། །སརྦ་དཱ་སུ་ཤྲཱི་ཡོ་བི་ཛ་ཡནྟུ།། །། ༈ དཔེ་ཚན་འདི་སྔོན་ཆད་གཏེར་མཛོད་དཀྱུས་སུ་མེད་ཅིང་། བལ་ཡུལ་ཞེ་དགོན་གྱི་པར་གསར་འདིར་གསར་བཞག་བྱས་པས་ལུང་རྒྱུན་ལ་ཞིབ་རྟོག་དགོས་པ་ཡིན་ནོ།།


c: text/html

text:
Terdzo-MI-028
བཅོམ་ལྡན་འདས་རྟ་མཆོག་རོལ་པ་གཉེན་པོ་ལྷ་བཞིའི་དོན་དབང་མདོར་བསྡུས་པ་
by འཇམ་དབྱངས་མཁྱེན་བརྩེའི་དབང་པོ་ (Jamyang Khyentse Wangpo)
revealed by འཇམ་དབྱངས་མཁྱེན་བརྩེའི་དབང་པོ་ (Jamyang Khyentse Wangpo)
in cycle དག་སྣང་རྒྱ་ཅན་ཆོས་སྡེ་རྟ་མཆོག་རོལ་པ་གཉེན་པོ་ལྷ་བཞི (Dag snang rgya can chos sde rta mchog rol pa gnyen po lha bzhi)
Volume 46 (མི) / Pages 393-400 / Folios 1a1 to 4b6
༄༅། །བཅོམ་ལྡན་འདས་རྟ་མཆོག་རོལ་པ་གཉེན་པོ་ལྷ་བཞིའི་དོན་དབང་མདོར་བསྡུས་པ་བཞུགས་སོ། ། ན་མོ་གུ་རུ་ཧ་ཡ་གྲཱྀ་བ་ཡ། དཀྱིལ་འཁོར་རས་བྲིས་སམ་ཚོམ་བུའི་དབུས་སུ་བུམ་པ། གཡས་སུ་གསང་རྫས། རྒྱབ་ཏུ་རིག་ཙཀ །གཡོན་དུ་ཤེལ་རྡོ། གཏོང་དབང་བྱེད་ན་མདུན་དུ་དབང་གཏོར། དེའི་མདུན་དུ་སྨན་གཏོར་རཀྟ་ཉེར་སྤྱོད་སོགས་བཤམ། བདག་མདུན་བུམ་གསུམ་དབྱེར་མེད་ཀྱི་སྒོམ་བཟླས་མཆོད་བསྟོད་ཡིག་བརྒྱར་བཅས་པའི་མཐར། ལས་བུམ་དུ་བདུད་རྩི་འཁྱིལ་པ་སྐད་ཅིག་གིས་གསལ་བའི་སྐུ་ལས་བདུད་རྩིའི་རྒྱུན་བབས་པས་བུམ་པ་གང་བར་བསམ་ལ། ཨ་མྲྀཏ་ཅི་ནུས་བཟླས་མཐར། རིག་པའི་མེ་ཏོག་དོར་བས་བདག་འཇུག་བླང་། སྤྲོ་ན་ཚོགས་མཆོད་སོགས་བྱ། དེ་ནས་སློབ་མ་ལ་ཁྲུས་བྱས། བགེགས་གཏོར་གཏང་། སྲུང་འཁོར་བསྒོམ་པ་བཅས་རྒྱས་བསྡུས་གང་རིགས་མཐར། ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཐུགས་བསྐྱེད་པ་གསལ་བཏབ་སྟེ་གསན་འཚལ། དེ་ལ་འདིར་ཀུན་མཁྱེན་རྒྱལ་བའི་དབང་པོ་༧རྡོ་རྗེ་ཐོགས་མེད་རྩལ་གྱི་དག་པ་ཡེ་ཤེས་ཀྱི་གཟིགས་ངོར་ཤར་བའི། ཡང་གསང་རྒྱ་ཅན་གྱི་ཆོས་སྡེ་ཉི་ཤུ་རྩ་ལྔའི་ནང་གསེས་ལྟོ་འགྲོས་བཏེགས་པའི་ཡིད་བཞིན་དབང་རྒྱལ་གྱི་རྒྱ་ཅན་ལས། དུས་མ་ཡིན་པའི་འཆི་བའི་གཉེན་པོ་བཅོམ་ལྡན་འདས་མགོན་པོ་ཚེ་དཔག་ཏུ་མེད་པ་དང་། བར་གདོན་རྒྱལ་འགོང་དམ་སྲིའི་གཉེན་པོ་རྟ་མགྲིན། སྟེང་གདོན་གཟའི་གཉེན་པོ་ཕྱག་རྡོར། འོག་གདོན་ཀླུའི་གཉེན་པོ་རྡོ་རྗེའི་བྱ་ཁྱུང་སྟེ་གཉེན་པོ་ལྷ་བཞི་གཅིག་ཏུ་བསྡུས་པའི་དཀྱིལ་འཁོར་དུ་དོན་དབང་མདོར་བསྡུས་ཏེ་བསྐུར་བ་ལ་སློབ་དཔོན་གྱི་བྱ་བ་གྲུབ་ནས། ཁྱེད་རང་རྣམས་ཀྱི་ངོ་སྐལ་དུ་གྱུར་པ་ཐོག་མར་མཎྜལ་ཕུལ། གསོལ་བ་འདེབས་པ་འདིའི་རྗེས་ཟློས་ལན་གསུམ་མཛོད། བླ་མ་སངས་རྒྱས་ཀུན་དང་མཉམ། །སློབ་དཔོན་ལ་ནི་སྐྱབས་སུ་མཆི། །གཉེན་པོ་ལྷ་བཞི་འཁོར་དང་བཅས། །ལྷ་རྣམས་ལ་ཡང་ཕྱག་འཚལ་ལོ། །མྱ་ངན་འདས་པའི་གྲོང་ཁྱེར་དུ། །སློབ་དཔོན་གྱིས་ཀྱང་བདག་གཞུག་གསོལ། །རྒྱུད་སྦྱང་བའི་སླད་དུ་བླ་མ་དང་དཀྱིལ་འཁོར་གྱི་ལྷ་ཚོགས་རྩ་གསུམ་རྒྱལ་བ་རབ་འབྱམས་ཀྱི་སྤྱན་སྔར་སྐྱབས་སུ་འགྲོ་བ་དང་སེམས་བསྐྱེད་སྙམ་པས་འདིའི་རྗེས་ཟློས་མཛོད། བླ་མ་སངས་རྒྱས་འཁོར་དང་བཅས། །ཀུན་ནས་བདག་ལ་དགོངས་སུ་གསོལ། །བླ་མ་དཀོན་མཆོག་གསུམ་རྣམས་ལ། །བྱང་ཆུབ་མ་འཐོབ་བར་དུ་ནི། །སྐྱབས་ཀྱི་མཆོག་ཏུ་གཟུང་བར་བགྱི། །སྔོན་ནས་བསགས་པའི་སྡིག་སྒྲིབ་བཤགས། །འགྲོ་དོན་སངས་རྒྱས་འཐོབ་བྱའི་ཕྱིར། །སྨོན་པའི་བྱང་ཆུབ་སེམས་བསྐྱེད་དོ། །སེམས་ཅན་ཡོངས་སུ་སྨིན་བྱའི་ཕྱིར། །གསང་སྔགས་སྤྱོད་པ་རླབས་ཆེན་སྤྱད། །དོན་དམ་སྤྲོས་བྲལ་བྱང་ཆུབ་སེམས། །རང་བྱུང་མཐའ་བྲལ་སྟོང་གསལ་བསྒོམ། དེ་ནས་དབང་གི་གཞི་དགོད་པ་ཡེ་ཤེས་པ་དབབ་པའི་སླད་དུ་དམིགས་པ་འདི་བཞིན་མཛོད། ཨ་མྲྀཏས་བསང་། སྭ་བྷཱ་ཝས་སྦྱང་། སྟོང་པའི་ངང་ལས་གནས་ཁང་དུར་ཁྲོད་རོལ་པའི་དབུས་སུ་ཉི་ཟླ་པདྨའི་གདན་གྱི་སྟེང་དུ་སེམས་ཉིད་རྣམ་པར་མི་རྟོག་པའི་ཡེ་ཤེས་ཀྱི་ངོ་བོ་ཡི་གེ་ཧྲཱིཿདམར་པོ་ལས་ཁྱེད་རང་རྣམས་སྐད་ཅིག་གིས་དཔལ་རྟ་མཆོག་རོལ་པའི་སྐུར་གྱུར་པ་ནི། སྐུ་མདོག་དམར་པོ་དུས་མཐའི་མེ་ལྟར་འབར། །ཞལ་གཅིག་ཕྱག་གཉིས་ཁྲོ་ཞིང་རབ་ཏུ་གཏུམ། །ཞེས་པ་ནས། དུར་ཁྲོད་ཆས་རྫོགས་གཡོན་བརྐྱང་ཚུལ་གྱིས་བཞུགས། །ཞེས་པའི་བར་ལས་གཞུང་ལྟར་གསལ་གདབ། དེ་ལྟར་དུ་གསལ་བའི་གནས་གསུམ་ཡིག་འབྲུ་གསུམ་གྱིས་མཚན་པ་ལས་འོད་ཟེར་འཕྲོས་པས། བསྒོམས་པ་དང་འདྲ་བའི་ཡེ་ཤེས་སེམས་དཔའ་བསམ་གྱིས་མི་ཁྱབ་པ་སྤྱན་དྲངས་ཏེ་སིབ་སིབ་ཐིམ་པས་རྒྱུད་བྱིན་གྱིས་བརླབས་པའི་མོས་པ་མཛོད། ཧྲཱིིཿཨ་པ་རི་མི་ཏ་ཨཱ་ཡུརྫྙཱ་ན་པདྨ་ཀྲོ་དྷ་ཧ་ཡ་གྲཱྀ་ཝ་བཛྲ་པཱ་ཎི་ག་རུ་ཌཿཧཱུྃ་ཕཊ་སྭཱ་ཧཱ། ཨཱ་བེ་ཤ་ཡ་ཨ་ཨཱཿ ཛཿཧཱུྃ་བཾ་ཧོཿ ཞེས་བྱིན་དབབ། ཏིཥྛ་བཛྲས་བརྟན་པར་བྱ། དེ་ལྟར་ཡེ་ཤེས་དབབ་ཅིང་བརྟན་པར་བྱ་བ་སྔོན་དུ་སོང་ནས། སློབ་དཔོན་གྱི་ཐུགས་ཀ་ནས་འཕྲོས་པའི་འོད་ཟེར་གྱིས་དབང་གི་ལྷ་ནམ་མཁའ་གང་བར་སྤྱན་དྲངས་པ་དང་ལྷན་གཅིག་ཏུ་བཀྲ་ཤིས་པའི་རྣམ་པ་དུ་མ་དང་ལྡན་པས། བུམ་པའི་ཆུས་སྤྱི་བོ་ནས་དབང་བསྐུར་བས་ཕུང་ཁམས་སྐྱེ་མཆེད་ལྷའི་ངོ་བོར་དག་པའི་མོས་པ་མཛོད། ཧོཿ བདེ་གཤེགས་གཉེན་པོ་ལྷ་བཞི་ཡི། །སྐུ་གསུང་ཐུགས་ཡོན་ཕྲིན་ལས་ཀྱི། །བྱིན་རླབས་ལྷ་ཡི་བདུད་རྩིའི་ཆུས། །སྐལ་ལྡན་འདི་ལ་དབང་བསྐུར་བས། །ཉོན་མོངས་དྲི་མ་ལྔ་དག་སྟེ། །ཕུང་པོ་རྣམ་ལྔ་གནས་གྱུར་པ། །ཡེ་ཤེས་ལྔ་པོ་མངོན་དུ་བྱས། །མི་བསྐྱོད་ལ་སོགས་རིགས་ལྔ་ཡི། །བག་ཆགས་རྒྱུད་ལ་འགོ་བར་ཤོག །རྩ་སྔགས་མཐར། ཨོཾ་བཛྲ་ཨུ་ད་ཀ་ཨ་བྷི་ཥིཉྩ་ཧཱུྃ། ཞེས་སྤྱི་གཙུག་ཏུ་དབང་བསྐུར་ཞིང་བུམ་ཆུ་སྦྱིན། བུདྡྷ་ཨ་བྷི་ཥིཉྩ་ཨོཾ་གྱིས་དཔྲལ་བ། རཏྣ་ཨ་བྷི་ཥིཉྩ་སྭཱས་རྣ་ལྟག་གཡས། པདྨ་ཨ་བྷི་ཥིཉྩ་ཨཱཾ་གྱིས་ལྟག་པ། ཀརྨ་ཨ་བྷི་ཥིཉྩ་ཧཱ། ཞེས་རྣ་ལྟག་གཡོན་དུ་བཞག་ནས་དབང་བསྐུར་རོ། །བླ་མ་དབང་ཆེན་ཡབ་ཡུམ་སྙོམས་པར་ཞུགས་པའི་བྱང་ཆུབ་སེམས་ཀྱི་བདུད་རྩིས་གསང་བའི་དབང་བསྐུར་བས་གསལ་སྟོང་རྣམ་པར་མི་རྟོག་པའི་ཡེ་ཤེས་རྒྱུད་ལ་སྐྱེས་པའི་མོས་པ་མཛོད། ཧོཿ གཉིས་མེད་སྦྱོར་བའི་བྱང་ཆུབ་སེམས། །མུ་ཏིག་ལྟ་བུར་ཆེས་དཀར་བའི། །བདུད་རྩིས་ངག་ལ་དབང་བསྐུར་བས། །རྩ་ཁམས་བདེ་བས་ཁྱབ་པར་ཤོག །ཨོཾ་སརྦ་ཏ་ཐཱ་ག་ཏ་པཉྩ་ཨ་མྲྀཏ་མ་ཧཱ་སུ་ཁ་ཨ་བྷི་ཥིཉྩ་ཧཱུྃ། ཞེས་བདུད་རྩི་སྦྱིན། སློབ་དཔོན་གྱི་ཐུགས་ཀ་ནས་ཤེས་རབ་མ་པདྨ་གཟི་ལྡན་གྱི་རྣམ་པར་སྤྲོས་པ་དང་སྙོམས་པར་ཞུགས་པས་དགའ་བཞིའི་ཡེ་ཤེས་རྒྱུད་ལ་སྐྱེས་པའི་མོས་པ་མཛོད། རིག་ཙཀ་གཏད་ལ། ཨེ་མ་མཚན་ལྡན་རིག་མ་འདི། །བསྟེན་ན་ཟག་མེད་བདེ་བ་ཆེས། །འཁོར་ལོའི་མདུད་རྣམས་རབ་གྲོལ་ནས། །ཚེ་འདིར་ཟུང་འཇུག་ཐོབ་པར་འགྱུར། །ཨ་ཧོ་སུ་ཁ་བྷཉྫ་མོཀྵ་ཧོ། དཔེའི་ཡེ་ཤེས་དེ་ཉིད་བརྡ་དང་ཚིག་གིས་ངོ་སྤྲད་པས་མཚོན་བྱ་དོན་གྱི་དབང་བཞི་པའི་དེ་ཁོ་ན་མངོན་དུ་གྱུར་པའི་མོས་པ་མཛོད། འཇའ་ཤེལ་བསྟན་ལ། ཧཱུྃ། སེམས་ཉིད་ཀ་དག་ལྷུན་རྫོགས་དོན། །སྣང་སྟོང་ཟུང་འཇུག་སྒྱུ་མའི་སྐུ །གཉིས་མེད་འཛིན་གྲོལ་སྤྲུལ་པའི་སྐུ །ཡང་དག་ངེས་དོན་རྟོགས་པར་གྱིས། །ཛྙཱ་ན་པཉྩ་དྷརྨ་ཀཱ་ཡ་ཨ་བྷི་ཥིཉྩ་ཨ་ཨ་ཨ། དེ་ལྟར་ན་དཀྱིལ་འཁོར་རྣམ་པ་བཞིར་དབང་བཞི་ཐོབ། སྒོ་གསུམ་ཆ་མཉམ་གྱི་སྒྲིབ་པ་དག །ལམ་བཞི་བསྒོམ་པ་ལ་དབང་། སྐུ་བཞི་མངོན་དུ་འགྲུབ་པའི་སྐལ་པ་ཅན་དུ་བྱས་པ་ཡིན་ནོ། །གཞུང་རྩ་བར་མ་གསུངས་ཀྱང་བརྟན་བྱེད་དུ་གཏོར་མའི་དབང་བསྐུར་བར་སྤྲོ་ན། སླར་ཡང་གཏོར་མ་ལྷར་གསལ་བའི་གནས་ལྔ་ལས་འོད་ཟེར་འཕྲོས། ཁྱེད་རང་རྣམས་ཀྱི་གནས་ལྔར་ཐིམ་པས་བཅོམ་ལྡན་འདས་གཉེན་པོ་ལྷ་བཞིའི་་སྐུ་གསུང་ཐུགས་ཡོན་ཏན་ཕྲིན་ལས་དང་བཅས་པའི་བྱིན་རླབས་རྒྱུད་ལ་ཞུགས་ཤིང་དབང་དོན་གྱི་ཡེ་ཤེས་བརྟན་པར་བྱས་པའི་མོས་པ་མཛོད། ཧྲཱིཿ བཅོམ་ལྡན་གཉེན་པོ་ལྷ་བཞི་ཡི། །སྐུ་གསུང་ཐུགས་ཀྱིས་བྱིན་བརླབས་པས། །བར་ཆད་མི་མཐུན་ཀུན་ཞི་ཞིང་། །དངོས་གྲུབ་མ་ལུས་སྩོལ་བར་མཛོད། །ཧྲཱིཿཨ་པ་རི་མི་ཏ་ཨཱ་ཡུརྫྙཱ་ན་པདྨ་ཀྲོ་དྷ་ཧ་ཡ་གྲཱྀ་ཝ་བཛྲ་པཱ་ཎི་ག་རུ་ཌཿཧཱུྃ་ཕཊཿ ཀཱ་ཡ་ཝཱ་ཀ་ཙིཏྟ་གུ་ཎ་ཀརྨ་ཨ་བྷི་ཥིཉྩ་ཨོཾ་ཨཱཿཧཱུྃ་སྭཱ་ཧཱ། ཡེ་དྷརྨཱ་དང་བཀྲ་ཤིས་བརྗོད་ཅིང་མེ་ཏོག་འཐོར། དེས་དབང་བསྐུར་ལེགས་པར་གྲུབ་ནས་དམ་ཚིག་བསྡུས་ཏེ་ཁས་བླངས་པ་འདིའི་རྗེས་ཟློས་མཛོད། གཙོ་བོས་ཇི་ལྟར་སོགས། གཏང་རག་གི་མཎྜལ་ཕུལ། སླར་ཡང་ལུས་ལོངས་སྤྱོད་འབུལ་སྙམ་པས་འདིའི་རྗེས་ཟློས་མཛོད། དེང་ནས་བརྩམ་སྟེ་སོགས། དེ་ལྟ་བུའི་དགེ་ཚོགས་བྱང་ཆུབ་རིན་པོ་ཆེར་ཡོངས་སུ་བསྔོ་བ་འདི་ལྷན་ཅིག་གནང་འཚལ། བསོད་ནམས་འདི་ཡིས་སོགས། རྗེས་མཆོད་བསྟོད། ནོངས་བཤགས། ཉེར་བསྡུ། བསྔོ་སྨོན་ཤིས་བརྗོད་སོགས་བྱའོ། ༈ །དབང་ཚར་གྲངས་བྱེད་ན། གཏོར་དབང་ཡན་རྒྱས་པ་ཚར་གཅིག་མཚམས། སླར་ཡང་དབང་གཉིས་པ་ཞུ་བའི་དོན་དུ་མཎྜལ་ཕུལ། གསོལ་བ་འདེབས་པ་འདིའི་རྗེས་ཟློས་མཛོད། བླ་མ་སངས་རྒྱས་སོགས། ཡེ་ཤེས་དབབ་པའི་སླད་དུ། ཁྱེད་རང་རྣམས་བཅོམ་ལྡན་འདས་གཉེན་པོ་ལྷ་བཞིར་གསལ་བཞིན་པའི་གནས་གསུམ་ཡིག་འབྲུ་གསུམ་གྱིས་མཚན་པ་ལས་འོད་ཟེར་འཕྲོས་པས་བསྒོམས་པ་དང་འདྲ་བའི་ཡེ་ཤེས་སེམས་དཔའ་ནམ་མཁའ་གང་བར་སྤྱན་དྲངས་ཏེ་སིབ་སིབ་ཐིམ་པའི་མོས་པ་མཛོད། རྩ་སྔགས་དང་ཨཱ་བེ་ཤ་ཡ་ཨ་ཨཱཿ ཛཿཧཱུྃ་བཾ་ཧོཿས་བྱིན་དབབ། ཏིཥྛ་བཛྲས་བརྟན་པར་བྱ། དེ་ལྟར་ཡེ་ཤེས་དབབ་ཅིང་བརྟན་པར་བྱ་བ་སྔོན་དུ་སོང་ནས། དངོས་གཞིའི་དབང་རྣམས་རིམ་པ་བཞིན་དུ་སྩོལ་བྱུང་སྙམ་པའི་མོས་པ་དུང་དུང་མཛོད་ཅིག །ཧོཿ བདེ་གཤེགས་གཉེན་པོ་ལྷ་བཞི་ཡི། །སོགས་བུམ་པ། གསང་དབང་། རིག་ཙཀ །ཤེལ་རྡོ་རྣམས་ཚིགས་བཅད་སྔགས་བཅས་ཀྱིས་བསྐུར། སྤྲོ་ན་གཏོར་དབང་ཡང་བྱ། བཀྲ་ཤིས་གང་རུང་ཤློ་ཀ་རེ་བརྗོད། དེ་ལྟ་བུའི་རིམ་པས་གྲངས་གཟུང་ངོ་། །ཞེས་པའང་གཞུང་རྩ་བ་ལས་ཕྱག་ལེན་ལྟར་བསྡུས་ཏེ་མཉྫུ་གྷོ་ཥས་བྲིས་པ་དགེ་ལེགས་འཕེལ། མངྒ་ལཾ།། །།

robotstxt: allowed

filter: keep


text:
ཁྲིམས་འགལ་གྱིས་མ་དངུལ་བསྡུ་རུབ་བྱེད་པའི་ཁྲིམས་འགལ་ཉེས་གསོག་བྱེད་སྒོའི་ཐད་ཀྱི་རྒྱ་ཆེའི་མི་དམངས་མང་ཚོགས་ཀྱི་བདེ་འཇགས་དང་འགོག་ཟོན་གྱི་འདུ་ཤེས་ཟབ་ཏུ་ཏན་ཏིག་གཏོང་བ་དང་། རིགས་ཁག་གི་དཔལ་འབྱོར་གྱོད་གཞི་ཐོན་རྒྱུ་ནན་འགོག མི་དམངས་མང་ཚོགས་ཀྱི་རྒྱུ་ནོར་ལ་གྱོང་གུན་ཕོག་ཚད་ཉུང་དུ་གཏོང་བ་བཅས་བྱ་ཆེད། ཉིན་ཤས་གོང་། གཉའ་ནང་འགག་སྒོའི་སྤྱི་བདེ་ཡན་ལག་ཅུས་ཉེས་དོན་ཉེན་རྟོག་རུ་ཆེན་གྱིས་ཁྲིམས་ལུགས་རུ་ཆེན་དང་དམངས་ཕན་ཉེན་རྟོག་ཞབས་ཞུའི་ས་ཚིགས་ཁག་དང་མཉམ་འབྲེལ་ཐོག ཁོངས་གཏོགས་ཁུལ་དུ“གསོག་དངུལ་ལ་གཅེས་སྤྲས་བྱས་ཏེ་ཁྲིམས་འགལ་གྱིས་མ་དངུལ་བསྡུ་རུབ་དང་རྒྱང་དུ་གྱེས”ཞེས་པ་བརྗོད་དོན་གཙོ་བོའི་ཁྲིམས་འགལ་གྱིས་མ་དངུལ་བསྡུ་རུབ་ལ་འགོག་ཟོན་བྱེད་དགོས་པའི་དྲིལ་བསྒྲགས་བྱེད་སྒོ་སྤེལ་བ་རེད།
བྱེད་སྒོ་སྤེལ་རིང་། སྒྲོག་འགྲེལ་མི་དམངས་ཉེན་རྟོག་པས་དྲིལ་བསྒྲགས་ཀྱི་འཕྲེལ་འགེལ་ཡི་གེ་འགེལ་བ་དང་། དྲིལ་བསྒྲགས་དཔྱད་ཡིག་སྤྲོད་པ། ས་ཆ་དངོས་སུ་དྲིལ་བསྒྲགས་བྱེད་པ་སོགས་ཀྱི་བྱ་ཐབས་བརྒྱུད། ཁོངས་གཏོགས་ཁུལ་གྱི་མང་ཚོགས་ལ་ཁྲིམས་འགལ་གྱིས་མ་དངུལ་བསྡུ་རུབ་བྱེད་པའི་རིགས་ཀྱི་ཉེས་གསོག་རྣམ་པ་དང་། ཆོས་ཉིད་དང་ཁྱད་ཆོས། འགོག་ཟོན་དང་ཁ་གཏད་འཇལ་ཐབས་བཅས་དྲིལ་བསྒྲགས་བྱས་པ་མ་ཟད། དུད་ཚང་དང་སྤྱི་ཚོགས་ལ་བཟོ་སྲིད་པའི་གནོད་འཚེ་དང་དེ་བཞིན་འགོག་ཟོན་བྱེད་ཐབས་གསལ་འགྲེལ་བྱས་པ་དང་། རྒྱ་ཆེའི་ལས་བཟོ་དང་མང་ཚོགས་རྣམས་ཀྱིས་རང་རྟོགས་ངང་ཁྲིམས་འགལ་གྱིས་མ་དངུལ་བསྡུ་རུབ་དང་རྒྱང་དུ་གྱེས་པ་དང་རང་རྟོགས་ངང་ཁྲིམས་འགལ་གྱིས་མ་དངུལ་བསྡུ་རུབ་ཀྱི་བསླུ་བྲིད་བཀག་འགོག་དང་ཉེན་ཁར་འགོག་ཟོན་བྱེད་དགོས་པའི་སློབ་གསོ་ཁྲིད་སྟོན་བྱས་པ་རེད།


text:
མཚོ་སྔོན་ཞིང་ཆེན་སྲིད་གཞུང་དྲ་བའི་འཕྲིན། ཟླ12པའི་ཚེས20ཉིན། རྒྱལ་ཁབ་རིམ་པའི་གེ་སར་རིག་གནས(མགོ་ལོག)སྐྱེ་ཁམས་སྲུང་སྐྱོབ་ཁུལ་འཛུགས་སྐྲུན་བཟོ་སྐྲུན——གེ་སར་རིག་གནས་དཔེ་ཚོགས་པར་སྐྲུན་འགྲེམས་སྤེལ་བཞུགས་མོལ་ཚོགས་འདུ་ཟི་ལིང་ནས་བསྡུས་ཏེ། མགོ་ལོག་བོད་རིགས་རང་སྐྱོང་ཁུལ་རིག་གནས་ལུས་རྩལ་རྒྱང་སྒྲོག་བརྙན་འཕྲིན་ཅུའུ་ཡིས་རྩོམ་སྒྲིག་པར་སྐྲུན་བྱས་པའི《གླིང་སྒྲུང་གི་རི་མོ(དེབ་དང་པོ་དང་གཉིས་པ)》དང《རྨ་ཡུལ་མགོ་ལོག་གེ་སར་རིག་གནས་ཀྱི་གསང་བ་འཚོལ་ཞིབ》།《གླིང་སྒྲུང་གི་གཏམ་དཔེ》། 《གླིང་སྒྲུང ལས་བྱུང་པའི་ལུས་རྩལ་རིག་གནས་ཀྱི་རྟོག་དཔྱོད་དང་ཞིབ་འཇུག》། 《བ་ཡན་ཕ་རིའི་སྐྱེ་འགྲོ》སོགས་ཀྱི་དཔེ་ཚོགས་པར་སྐྲུན་བྱས་པ་དེས། 《གེ་སར》ཞིབ་འཇུག་གི་བྱ་བའི་ཐད་ལ་རྒྱུ་ཆ་རྩ་ཆེན་ཞིག་མཁོ་འདོན་བྱས་ཡོད་པར་མ་ཟད། གེ་སར་རིག་གནས་སྐྱེ་ཁམས་ཀྱི་སྤྱིའི་ཆ་ནས་སྲུང་སྐྱོབ་བྱེད་པར་སྐུལ་འདེད་དང་སྐྱེ་ཁམས་དཔལ་ཡོན་འཛུགས་སྐྲུན་ལ་རོགས་འདེགས་བྱེད་པ། སྤུས་ཚད་མཐོ་བའི་བསམ་པའི་རིག་གནས་ཀྱི་མ་དཔེ་འདོན་སྤྲོད་བྱེད་པར་སྐུལ་འདེད་ཀྱི་ནུས་པ་གལ་ཆེན་ལྡན་པ་རེད།
《གླིང་སྒྲུང》ནི་བོད་ཀྱི་གནའ་བོའི་ཤེས་རིག་གི་གྲུབ་འབྲས་ཆེན་པོ་ཞིག་ཡིན་པ་དང་། འཛམ་གླིང་གི་རྩོམ་རིག་བང་མཛོད་ཁྲོད་ཆེས་རིང་བའི་ལོ་རྒྱུས་སྙན་ངག་ཞིག་ཡིན་པར་མ་ཟད། མིའི་རིགས་ཀྱི་བསམ་བློའི་རིག་གནས་ལོ་རྒྱུས་སྟེང་གི་རྒྱུ་ནོར་རྩ་ཆེན་ཞིག་ཀྱང་ཡིན་པ་རེད། མགོ་ལོག་ནི་རྒྱལ་ཡོངས་ནས་གེ་སར་རིག་གནས་ཀྱི་ཐོན་ཁུངས་ཆེས་ཕུན་སུམ་ཚོགས་ལ་མཚོན་ཚུལ་རྣམ་པ་ཁྱད་དུ་འཕགས་པ། རྒྱུན་འཁྱོངས་བྱས་ཚད་ཆེས་འཐུས་ཚང་ཡིན་པ། གཞས་མ་གཏམ་གྱི་སྒྱུ་རྩལ་པ་ཆེས་མང་བ། ཤུགས་རྐྱེན་ཐེབས་ཚད་ཆེས་རྒྱ་ཆེ་བའི་ས་ཁུལ་གྲས་ཀྱི་གཅིག་ཡིན་པས། “ཀྲུང་གོའི་གེ་སར་རིག་གནས་ཀྱི་ཕ་ས”ཞེས་པའི་མཚན་སྙན་ཡང་ཐོབ་པ་རེད། བཅོས་སྒྱུར་སྒོ་འབྱེད་ཀྱི་ལོ་ངོ40ཚུན་ལ། མགོ་ལོག་གི་རིག་གནས་ལས་དོན་དང་ཐོན་ལས། ལྷག་པར་དུ་གེ་སར་རིག་གནས་མྱུར་སྐྱོབ་དང་སྲུང་སྐྱོབ་བྱ་བའི་ཐད་ནས་འཕེལ་རྒྱས་ཀྱི་གྲུབ་འབྲས་མི་དམན་ཞིག་བླངས་ཏེ། 2014ལོའི་ཟླ7པར། གེ་སར་རིག་གནས(མགོ་ལོག)སྐྱེ་ཁམས་སྲུང་སྐྱོབ་ཚོད་ལྟ་ཁུལ་བཙུགས་པ་དང་། 2016ལོའི་ཟླ12པར། གེ་སར་རིག་གནས(མགོ་ལོག)སྐྱེ་ཁམས་སྲུང་སྐྱོབ་ཚོད་ལྟ་ཁུལ་གྱི་སྤྱིའི་འཆར་འགོད་ལག་བསྟར་བྱེད་པར་ཆོག་འཐུས་ཐོབ་པ་རེད། འདིས་གེ་སར་རིག་གནས་སྔོག་འདོན་དང་ཕྱོགས་བསྡུས། སྲུང་སྐྱོབ། རྒྱུད་འཛིན་གྱི་བྱ་བའི་ཐད་ལ་ཕན་པའི་ཆ་རྐྱེན་གང་ལེགས་བསྐྲུན་པ་མཚོན་ཐུབ་པ་རེད། ཐེངས་འདིར་པར་སྐྲུན་འགྲེམས་སྤེལ་བྱས་པའི་གེ་སར་རིག་གནས་ཀྱི་དཔེ་ཚོགས་ནི་གེ་སར་རིག་གནས་སྐྱེ་ཁམས་སྲུང་སྐྱོབ་ཚོད་ལྟ་ཁུལ་འཛུགས་སྐྲུན་གྱི་ལས་དོན་གལ་ཆེན་ཞིག་ཡིན་པ་རེད།
ལོ་ཙཱ་བ། ལྷ་ཆེན་རྒྱལ།


text:
སྟོང་སྐོར་ཚེ་རིང་ཐར། ཀྲུང་དབྱང་མི་རིགས་སློབ་གྲྭ་ཆེན་མོ། རྩོམ་ཁུངས། རེབ་གོང་བོན་མང་དྲ་ཚིགས། མདོ་དབུས་མཐོ་སྒང་གི་རང་སའི་ཆོས་ལུགས་བོན་བསྟན་གྱི་རྒྱ་འགྱུར་ཐ་སྙད་ལ་འབྲི་སྲོལ་མང་པོ་ཞིག་བྱུང་མྱོང་སྟེ། དཔེར་ན། 锛教དང笨教། 黑教།本教།苯教བཅས་སོ། དེ་ལས་锛教ནི་མིའ… དེ་ལས་མང་།ཐ་སྙད本དང苯གཉིས་ལས་གང་ཞིག་སྤྱོད་བདེ་བར་དཔྱད་པ།
རྩོམ་པ་པོ། གཙུག་གཤེན་རྒྱལ་མཚན། རྩོམ་ཁུངས། རེབ་གོང་བོན་མང་དྲ་ཚིགས། ནང་དོན་གནད་བསྡུས། རྩོམ་འདིར་ལོ་ངོ་དྲུག་བརྒྱ་ལྷག་གི་གོང་དུ་བྱོན་པའི་སྤྲུལ་སྐུ་བློ་ལྡན་སྙིང་པོ་སོགས་རིག་འཛིན་རྣམ་བཞིའི( བློ་ལྡན་སྙིང་པོ། སངས་རྒྱས་གླིང་པ། གསང་སྔགས་ག… དེ་ལས་མང་།སུམ་པ་གླང་གི་གྱིམ་ཤོད་ཀྱི་གནས་ཡུལ་དང་གླང་ཞེས་པའི་ཐ་སྙད་ཐོགས་ཚུལ་ལ་དཔྱད་པ།
[ནང་དོན་གནད་བསྡུས།] རྩོམ་ཡིག་འདི་ལས་གཡུང་དྲུང་གི་མཚོན་དོན་དང་བཅས་པའི་གནས་ཚུལ་དང་། ལྷག་པར་དུ་བོད་ཡུལ་དང་སྒོས་སུ་བོན་གྱི་ཡིག་ཆའི་ནང་མཚོན་རྟགས་དེའི་བརྡ་དོན་ཇི་འདྲ་ཡིན་ཚུལ་ངོ་སྤྲོད་དང་སྦྲགས་གཡུང་སུ་གི་རི་མོ་དེ་ནི་ཐོག་མར་མཚོ་བོད་མཐོ་སྒང་དུ་བྱུང་… དེ་ལས་མང་།གཡུང་དྲུང་གི་སྐོར་ལ་རགས་ཙམ་དཔྱད་པ།
ལྷོ་གཏེར་གྱི་ཐེག་པ་རིམ་དགུ། ཐེག་པ་དང་པོ་ཕྱྭ་གཤེན་གྱི་ཐེག་པ། ཞུ་བ་པོ་ཕྱྭ་གཤེན་གཙུག་ཕུད། མཚན་གཞན་ཕྱྭ་གཤེན་ལེགས་རྒྱལ་ཐང་པོར་ཡང་གྲགས། གསུང་པ་པོ་སྟོན་པ་སངས་རྒྱས་གཤེན་རབ་མི་བོ། གསུངས་པའི་དུས་གཤེན་གྱི་དགུང་ལོ་གཅིག་བཞེས་པའི་དུས། ཕྱྭ་གཤེན་ཐེག་པའི་གཞ… དེ་ལས་མང་།ལྷོ་གཏེར་བོད་ཀྱི་ཐེག་པ་རིམ་དགུའི་ལྟ་གྲུབ་ངོ་སྤྲོད་མདོར་ཙམ།
རྩོམ་པ་པོ། སྒོ་དགེ་ལེགས། རྩོམ་ཁུངས། རེབ་གོང་བོན་མང་དྲ་བ། སྐུ་ལ་མཚན་བཟང་སུམ་ཅུའི་རི་མོ་བཀྲ། ། གསུང་ལ་གདམས་ངག་ཟབ་མོའི་བདུད་རྩི་འཁྱིལ། ། ཐུགས་ལ་རིས་མེད་བརྩེ་ཆེན་མངོན་པར་རྫོགས། ། སུམ་ལྡན་བསྟན་འཛིན་དབང་རྒྱལ་གཙུག་གི་ནོར། ། ཞེས་མཆོད་པར་བརྗོད… དེ་ལས་མང་།རང་བློས་བཙལ་བའི་སྔགས་ཕྱི་ནང་གི་ལྟ་གྲུབ་གླེང་བ།
བླ་མེད་རྫོགས་པ་ཆེན་པོའི་ལྟ་སྒོམ་སྤྱོད་པ་འབྲས་བུ་དང་བཅས་པ་བསྟན་པའི་གཞུང་ལ་བཀའ་རྒྱ་ཆེ་བ་བསམ་གྱིས་མི་ཁྱབ་ཀྱང་། ད་ལྟ་རང་རེའི་དངོས་སུ་མཇལ་དུ་ཡོད་པའི་གཡུང་དྲུང་བོན་གྱི་ལུགས་ཀྱི་བླ་མེད་རྫོགས་པ་ཆེན་པོའི་གཞུང་ཆེན་སྡེ་བཞི་བྱ་བ་གང་ལ་ངོས་འཛིན་པ་ཡིན་ནམ… དེ་ལས་མང་།བླ་མེད་རྫོགས་པ་ཆེན་པོའི་གཞུང་ཆེན་སྡེ་བཞིའི་ངོ་སྤྲོད།
བོན་ནག་ཚང་གི་དེབ་གསར་འགྲེམ་སྤེལ་མཛད་སྒོ། རྩོམ་པ་པོ། གདོང་བཙུན་རྒྱ་ཐར། བོན་ནག་ཚང་ནི་ཀུན་ལ་ཆ་རྒྱུས་མངའ་བའི་དགེ་བཤེས་ཤིག་སྟེ། ཁྲི་བློ་རྩེ་དང་། བོན་ནག་ཚང་། ཡེ་ཤེས་བློ་གྲོས་སོགས་མིང་གི་རྣམ་གྲངས་སུ་ཆགས་པའི་དེང་རབས་ན་གཞོན་རྩོམ་པ་པོ་ཞིག་… དེ་ལས་མང་།བོན་ནག་ཚང་གི་དེབ་གསར་འགྲེམ་སྤེལ་མཛད་སྒོ།
རྩོམ་པ་པོ། བོན་ནག་ཚང་ཡེ་ཤེས་བློ་གྲོས། རྩོམ་ཁུངས། རེབ་གོང་བོན་མང་དྲ་བ། སྔོན་གླེང་། འདས་པའི་ལོ་ཁ་ཤས་ཀྱི་སྔོན་ནས་ཀོང་ཙེ་ཡི་རྗེས་ཤུལ་ལ་ཟུར་ཙམ་རེ་ལྟ་ཁུལ་བྱས་པ་ཡིན། ད་ལོའི་རྒྱ་ཟླ་བཅུ་བའི་ཚེས་གཉིས་ཉིན་དངོས་སུ་ག་ཅུའི་མཁར་ཤུལ་དང་མཆོད… དེ་ལས་མང་།ཀོང་ཙེ་ཡི་རྗེས་ཤུལ་ལས་ག་ཅུའི་མཆོད་རྟེན་རིང་མོའི་སྐོར་ལ་ཟུར་ཙམ་ལྟ་བ།
རྩོམ་པ་པོ། ས་དམར་ཚེ་རིང་དོན་གྲུབ། [གནད་བཏུས] དཔྱད་རྩོམ་འདིའི་ནང་དུ་ཡུལ་མདོ་སྨད་ཅོ་ནེའི་ཕྱོགས་སུ་གཡུང་དྲུང་བོན་གྱི་བསྟན་པ་ཇི་ལྟར་གཞི་ཚུགས་པ་དང་ཇི་ལྟར་སྤེལ་བ། དར་རྒུད་བྱུང་བའི་རྒྱུ་རྐྱེན་སོགས་ལོ་རྒྱུས་ཆོས་འབྱུང་དང་བསྟན་འབྱུང་སོགས་ལས་ཐོག་མའི་… དེ་ལས་མང་།མདོ་སྨད་ཅོ་ནེའི་ཡུལ་དུ་བོན་བསྟན་དར་ནུབ་སྐོར་གྱི་ཐོག་མའི་དཔྱད་གླེང་།
རྣམ་ལྔའི་མཆོད་པ་འབུལ་ཚུལ་གྱི་རྣམ་བཤད་སེམས་ཀྱི་འཆར་སྒོ། རྩོམ་པ་པོ། རིག་པའི་ཁུ་བྱུག མ་དག་ཕུང་ལྔའི་མཚན་མ་རང་སངས་ཞིང་།། ཡེ་ལྔ་སྐུ་ལྔའི་མངའ་བདག་བླ་མ་ལྷར།། དུག་ལྔ་ཕུང་ལྔའི་ལས་སྒྲིབ་སངས་ཕྱིར་དུ།། སྒོ་གསུམ་གུས་པ་ཆེན་པོས་ཕྱག་འཚལ་ལོ།། འདིར་དུ… དེ་ལས་མང་།རྣམ་ལྔའི་མཆོད་པ་འབུལ་ཚུལ་གྱི་རྣམ་བཤད་སེམས་ཀྱི་འཆར་སྒོ།


text:
ཐེངས་གཉིས་ལ་ཨོ་སི་ཁའི་རྟགས་མའི་འོས་མིར་བདམས་པའི་གློག་བརྙན་འཁྲབ་སྟོན་པ་གྲགས་ཅན་མར་ཁི་ཝོ་བྷེར་གྷི་(Mark Wahlberg)ཡིས་ཉེ་ཆར་བརྗོད་དོན། ཁོ་རང་ཞོགས་པ་རྟག་པར་ཆུ་ཚོད་གཉིས་དང་ཕྱེད་ཀར་མལ་ལས་ལངས་ཏེ། ཆུ་ཚོད་གཅིག་དང་ཕྱེད་ཀའི་རིང་ལ་ལུས་རྩལ་རྩེ་བ་དང་སྨོན་ལམ་འདེབས་པ་སོགས་ཀྱི་འཕྲོད་བསྟེན་བྱེད་ཀྱི་ཡོད་པ་དང་། དགུང་མོ་ཆུ་ཚོད་བདུན་པར་ཉལ་གྱི་ཡོད། ཅེས་བརྗོད་འདུག ཞོགས་པ་སྔ་མོ་ནས་མལ་ལས་ལངས་ཀྱི་ཡོད་པའི་སྐད་གྲགས་ཅན་གྱི་མི་སྣ་ནི་ཁོ་རང་གཅིག་པོ་མ་རེད། གནས་ཚུལ་སྤེལ་བ་ལྟར་ན། ཀུ་ཤུ་བཟོ་གྲྭའི་འགན་འཛིན་ཊིམ་ཁོ་ཀི(Tim Cook)་ཡང་། ཞོགས་པ་ཆུ་ཚོད་གསུམ་དང་སྐར་མ་༤༥་ཡིའི་ཐོག་མལ་ལས་ལངས་ཀྱི་འདུག་ལ། ཊི་ཧྲི་ནིའི་འགན་འཛིན་བྷོབ་ཨ་གྷི་ཨར་(Bob lger)་ཡང་། ཞོགས་པ་ཆུ་ཚོད་བཞི་དང་སྐར་མ་ཉེར་ལྔའི་ཐོག་མལ་ལས་ལངས་ཀྱི་ཡོད་སྟབས། ཨིན་བྷི་ཨེ(NBA)རྩེད་འགྲན་པ་རྣམས་ཁོ་ལས་སྔ་མོར་ལངས་པའི་སྐུལ་སློང་ཐེབས་ཀྱི་ཡོད་འདུག
བཟོ་གྲྭ་ལིན་ཁི་ཊི་ཨིན(Linkedln)ནང་གི་ཁེ་ལས་འགོ་ཁྲིད་པ་ཚོའི་ལོ་རྒྱུས་ནང་དུ་ཐུན་མོང་གི་ཆ་ཞིག་ཡོད་པ་ནི། གལ་ཏེ་ལེགས་འགྲུབ་བྱུང་ན་འདོད་ཚེ། སྔ་མོ་ནས་མལ་ལས་ལོངས་ཤོག ཅེས་པའི་སྐད་ཆ་འདི་རེད། དེར་བརྟེན། ང་ཚོ་ཞོགས་པ་སྔ་མོ་ནས་མལ་ལས་ལངས་དགོས་སམ། ཞོགས་སྔ་ལངས་བྱས་པ་ཡིས་ལས་ཀ་ལ་དངོས་གནས་གྲུབ་འབྲས་ཆེན་པོ་ཞིག་འཐོབ་ཐུབ་བམ། གལ་སྲིད་དེ་ལྟར་ཡིན་ནའང་། ང་ཚོས་བློས་གཏོང་ཡང་མང་པོ་ཞིག་བྱེད་དགོས། གཞན་ཡང་། ཞོགས་པ་སྔ་མོ་ནས་ལངས་དོན་ནི། རང་ཉིད་ལས་བྱེད་འཇོན་ཐང་ཅན་ཞིག་ཡིན་པའི་བག་ཆགས་འཇོག་ཕྱིར་ཡང་ཡིན་སྲིད།
ཞོགས་དགོང་དུས་འཆར།
གློག་བརྙན་འཁྲབ་སྟོན་པ་གྲགས་ཅན་མར་ཁི་ཝོ་བྷེར་གྷི་ཞོགས་པ་སྔ་མོ་ཆུ་ཚོད་གཉིས་དང་ཕྱེད་ཀར་མལ་ལངས་པ་ན། ཁོ་ལ་ཉིན་མོའི་དུས་ཡུན་རིང་ཞིང་ངལ་གསོའི་དུས་ཚོད་མེད་པར་འདོད་སྲིད་ཀྱང་། ཁོ་རང་དགོང་སྔ་ཉལ་བྱེད་ཀྱི་ཡོད་སྟབས་ཆུ་ཚོད་བདུན་གྱི་རིང་ལ་གཉིད་ཀྱི་ཡོད། ལས་མི་ཚོར་གཉིད་འདང་ངེས་ཤིག་ཡོད་དགོས་པ་ནི་ལས་ཀའི་གྲུབ་འབྲས་ཐད་ནས་ཧ་ཅང་གལ་ཆེན་པོ་ཞིག་ཡིན། མི་ལ་གཉིད་ཀྱིས་མ་འདང་ཚེ། ལུས་སེམས་ཀྱི་བདེ་ཐང་ཐད་ལ་ཤུགས་རྐྱེན་ངན་པ་ཐེབས་ཀྱི་ཡོད།
ཝ་ཤིན་ཏོན་སློབ་ཆེན་གྱི་ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི(Christopher Barnes)་དང་། མེ་ཆི་གྷན་སློབ་ཆེན་གྱི་ཞིབ་འཇུག་པ་ལྕམ་གྷེར་ཆེན་སི་པོ་ཌེ་ཙིར(Gretchen Spreitzer)་རྣམ་གཉིས་ཀྱིས་བཟོ་གྲྭའི་ལས་མི་རྣམས་ལ་གཉིད་འདང་ངེས་ཤིག་ཁུག་ཏུ་འཇུག་གི་ཡོད་མེད་ཀྱི་ཐད་ལ་ཉམས་ཞིབ་གནང་འདུག དེ་ཡང་། མེ་ཆི་གྷན་སློབ་ཆེན་གྱི་ཞིབ་འཇུག་པ་ལྕམ་གྷེར་ཆེན་སི་པོ་ཌེ་ཙིར་བརྗོད་དོན། གློག་བརྙན་འཁྲབ་སྟོན་པ་གྲགས་ཅན་མ་ཁི་ཝོ་བྷེར་གྷི་ཞོགས་པ་སྔ་མོ་ནས་ལངས་ཀྱི་ཡོད་པ་དེས་ཁོའི་ལས་ཀ་སྔར་ལས་གྲུབ་འབྲས་ལྡན་པ་ཞིག་ཡོང་གི་ཡོད་པ་དང་། ཞོགས་སྔ་ལངས་བྱེད་པའི་ཡོན་ཏན་ནི། སྒྲིག་རང་ཁུར་གྱི་གོམས་གཤིས་འཇགས་པ་དང་། ནང་མི་དང་ལས་རོགས་ལས་རང་ཉིད་ལ་དུས་ཚོད་མང་པོ་ཡོད་པ་དང་། རང་ཉིད་ཀྱི་ལས་ཀ་སྒྲུབ་ཐུབ་པ་དེ་ཡིན། ཞེས་ཞོགས་སྔ་ལངས་ཀྱི་ཡོན་ཏན་བརྗོད་ཀྱི་འདུག འོན་ཀྱང་། དགོང་སྔ་མོ་ནས་ཉལ་བ་ཡིས་སྤྱི་ཚོགས་ཀྱི་འབྲེལ་ལམ་ཤོར་འགྲོ་བ་དང་། ཐ་ན་གཞན་ལ་འབྲེལ་འདྲིས་བྱེད་པའི་ནུས་པའང་ཉམས་འགྲོ་སྲིད། དེ་ལྟར་ཡང་། དགོང་སྔ་ཉལ་བྱེད་པ་ཡིས་ལུས་སེམས་ཀྱི་བདེ་ཐང་ལ་ཕན་ཐོགས་ཀྱི་ཡོད། ཅེས་ཀྱང་བརྗོད། ཁོ་མོས་མུ་མཐུད་དེ་བརྗོད་དོན། ངས་བསམས་ན། གལ་ཏེ་དགོང་མོ་ཆུ་ཚོད་བདུན་པར་ཉལ་བ་ཡིན་ན། ཁྱིམ་མི་དང་ལྷན་དུ་ཟ་མ་ཟ་བ་དང་། གྲོགས་པོ་ཚོ་དང་ལྷན་དུ་འབྲེལ་བ་བྱེད་པ་ཆད་འགྲོ་ངེས་རེད། ཅེས་དགོང་སྔ་ཉལ་གྱི་སྐྱོན་ཆའང་བརྗོད།
འཇོལ་མོ་དང་འུག་པ།
འགྲོ་བ་མིའི་རིགས་ཀྱི་གཉིད་ལ་ལུས་ཁམས་འགྱུར་འགྲོས་ཀྱི་ཤུགས་རྐྱེན་ཐེབས་ཀྱི་ཡོད་ཅིང་། དཔེར་ན། དུས་ཚོད་ཉེར་བཞིའི་ནང་དུ་མིའི་ལུས་ཁམས་ལ་སྒྲིག་གཞི་ངེས་ཅན་དང་ལྡན་པའི་སྒོ་ནས་ཐང་ཆད་པ་དང་གྲོང་རིག་རིག་ཏུ་འགྱུར་བའི་སྐབས་འབྱུང་གི་ཡོད། མི་མང་པོ་ཞིག་ཉིན་ལྟར་དུས་ཚོད་གཅིག་གི་སྟེང་དུ་ཞོགས་པར་མལ་ལས་ལངས་ཀྱི་ཡོད་པ་དང་། དགོང་མོར་མལ་ལ་ཉལ་གྱི་ཡོད། འདི་ནི་ང་ཚོ་དུས་ཚོད་ཀྱི་ཁྱད་པར་ཆེ་བའི་ས་ཆར་བསྐྱོད་སྐབས། ལུས་པའི་ངལ་གསོའི་གནས་སྟངས་ལ་ཤུགས་རྐྱེན་ཐེབས་ཀྱི་ཡོད་པའི་རྒྱུ་མཚན་དེ་ཡིན།
ཞིབ་འཇུག་པས་ལུས་ཁམས་ཀྱི་འགྱུར་འགྲོས་གཞིར་བཞག་སྟེ། འགྲོ་བ་མིའི་རིགས་ལ་རིགས་གཉིས་ཕྱེས་ཡོད་ཅིང་། དང་པོ་ནི་འཇོལ་མིའི་རིགས(དགོང་སྔ་ཉལ་ཞོགས་སྔ་ལངས་ཀྱི་རིགས།)དང་། གཞན་ནི་འུག་པའི་རིགས(དགོང་འཕྱི་ཉལ་ཞོགས་འཕྱི་ལངས།)བཅས་གཉིས་ཡིན། ཝ་ཤིན་ཏོན་སློབ་ཆེན་གྱི་ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་(Christopher Barnes)་ཡིས་བརྗོད་དོན། སྤྱིར་མིའི་རིགས་མི་འདྲ་བ་ཡོད་ནའང་། ནམ་རྒྱུན་མི་མང་པོ་ཞིག་ནི་ལོ་ན་ཆུང་བའི་སྐབས་སུ་འཇོལ་མོ་དང་འདྲ་ཞིང་། ལོ་ན་དར་བའི་སྐབས་སུ་འུག་པ་དང་འདྲ། དེ་ནས་ལོ་ན་རྒན་པའི་སྐབས་སུ་སླར་ཡང་འཇོལ་མོ་དང་འདྲ་བར་འགྱུར་གྱི་ཡོད། ཅེས་མིའི་ལོ་ཚོད་དང་བསྟུན་ནས་མིའི་གཉིད་ཀྱི་གནས་སྟངས་ལའང་འགྱུར་བ་ཐེབས་ཀྱི་ཡོད་པར་བརྗོད།
འོན་ཀྱང་། ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་ཡིས་གློག་བརྙན་འཁྲབ་སྟོན་པ་གྲགས་ཅན་མ་ཁི་ཝོ་བྷེར་གྷི་ཞོགས་པ་སྔ་མོ་ཆུ་ཚོད་གཉིས་དང་ཕྱེད་ཀའི་སྟེང་རང་བཞིན་གྱིས་སད་དེ་མལ་ལས་ལངས་ཀྱི་ཡོད་པ་དེ་ནི། མཆོག་ཏུ་གྱུར་བའི་འཇོལ་མོ་ཞིག་ཡིན་པར་བརྗོད་དེ། འཇོལ་མོ་དེ་འདྲ་ནི་ཧ་ཅང་ཉུང་ཉུང་ཡིན་པར་འདོད་ཀྱི་འདུག
ང་ཚོའི་ཁྲོད་ཀྱི་མི་མང་པོ་ཞིག་ནི་ལོ་ན་གཞོན་པའི་སྐབས་སུ་འཇོལ་མོ་དང་འདྲ་ཞིང་། ལོ་ན་དར་བའི་སྐབས་སུ་འུག་པ་དང་འདྲ་ལ། ལོ་ན་རྒན་པའི་སྐབས་སུ་སླར་ཡང་འཇོལ་མོ་དང་འདྲ་བར་འགྱུར་གྱི་ཡོད། ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་(Christopher Barnes)་ཡིས་བརྗོད་ན། ལུས་སེམས་བདེ་ཐང་གི་ཐད་ནས་བཤད་ན། མིའི་ཉལ་ལངས་ཀྱི་དུས་ཚོད་དེ་རང་གི་ལུས་ཁམས་ཀྱི་འགྱུར་འགྲོས་དང་མཐུན་གྱི་ཡོད་ན། དེ་ནི་ཧ་ཅང་ལེགས་པའི་རྣམ་པ་ཞིག་ཏུ་གནས་ཡོད་པར་བཤད། ཡིན་ན་ཡང་། མི་ལ་ལའི་ཉལ་ལངས་ཀྱི་དུས་ཚོད་ནི་གཞན་དང་མི་མཚུངས་པར་མ་ཟད། ད་དུང་གཞན་ལ་ཁྱབ་བསྒྲགས་ཀྱང་བྱེད་ཀྱིན་ཡོད། དེ་ནི་ཕལ་ཆེར་དམིགས་ཡུལ་གཞན་ཞིག་གི་ཆེད་དུ་ཡིན་སྲིད།
བག་ཆགས་ཡག་པོ་འཇོག་པ།
མི་མང་པོ་ཞིག་སྔ་མོ་ནས་ལངས་ཀྱི་ཡོད་ཅེས་འུར་སྒྲོག་བྱེད་རྒྱུ་དགའ་བའི་རྒྱུ་མཚན་ཅི་ཡིན་ནམ། དེའི་རྒྱུ་མཚན་ནི། ཁོ་ཚོས་ཕལ་ཆེར་རང་ཉིད་ཀྱིས་ལས་ཀའི་གྲུབ་འབྲས་ཆེན་པོ་ཞིག་བླངས་ཡོད་པའི་བརྡ་སྟོན་འདོད་ཡོད་པས་ཡིན་སྲིད། གཞན་ཡང་། ཞོགས་པ་སྔ་མོ་ལངས་པའི་མི་ལ་ལྟ་སྟངས་ལེགས་པོ་ཡོད་པའི་ལྟ་ཚུལ་ཞིག་ཀྱང་ཡོད་པ་རེད། ༢༠༡༤ལོར་ཞིབ་འཇུག་སྡེ་ཚན་ཞིག་གིས་ལས་མི་༡༢༠ལ་ཞིབ་འཇུག་གནང་བའི་འབྲས་བུ་ལྟར་ན། འགན་འཛིན་གྱིས་ལས་ཁུངས་ལ་རྗེས་ལུས་ཐེབས་པའི་ལས་མི་ཚོར་ལྟ་སྟངས་ལེགས་པོ་མི་འཛིན་ཞིང་། དེའི་རྒྱུ་མཚན་ནི། འགན་འཛིན་གྱིས་ཁོ་ཚོར་ལས་ཀའི་ཐད་ལ་འགན་འཁྲིའི་འདུ་ཤེས་མེད་པར་འདོད་ཀྱི་ཡོད་པས་ཡིན་འདུག གཞན་ཡང་། འཇོལ་མོའི་རིགས་ཀྱི་འགན་འཛིན་དང་། འུག་པའི་རིགས་ཀྱི་འགན་འཛིན་གཉིས་ལས། འུག་པའི་རིགས་ཀྱི་འགན་འཛིན་གྱིས་རྗེས་ལུས་ཐེབས་པའི་ལས་མི་ཚོར་ལྟ་སྟངས་ལེགས་པོ་མི་འཛིན་པའི་ཚད་ནི་དམའ་མོ་ཡིན་པར་བརྗོད་ཀྱི་འདུག ཝ་ཤིན་ཏོན་སློབ་ཆེན་གྱི་ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་(Christopher Barnes)་ཡིས་འདི་ལྟར་བརྗོད། ལས་མི་ཚོའི་ཉལ་ལངས་ཀྱི་དུས་ཚོད་ལ་བརྟེན་ནས། ཁོ་ཚོའི་སྣང་བརྙན་ལའང་འགྱུར་འཐེབས་ཀྱི་ཡོད། ཞོགས་སྔ་ལངས་བྱེད་མཁན་གྱི་ལས་མི་ལ་གདེང་འཇོག་ལེགས་པོ་དང་ལྟ་སྟངས་ལེགས་པོ་འཛིན་གྱི་འདུག དེ་བས་ན། ཁྱོད་ཀྱིས་ཅི་ལྟར་བྱེད་རྩིས་ཡིན་ནམ། ཁྱོད་ཀྱིས་གཞན་ལ་བག་ཆགས་བཟང་པོ་ཞིག་འཇོག་ཐབས་བྱ་རྒྱུ་ཡིན་ནམ། ཞེས་བཤད།
ཉིན་གཅིག་གི་ལས་ཀ་གྲོལ་རྗེས། ཁྱོད་ཀྱིས་རང་ཉིད་ཀྱི་དུས་ཚོད་ལ་བཀོད་སྒྲིག་བྱེད་ཆོག་ཚེ། ཁྱོད་ཀྱིས་རང་གི་ལུས་པོའི་གནས་སྟངས་ལ་གཞིར་བཞག་སྟེ་རང་ཉིད་ཀྱི་དུས་ཚོད་བཀོད་སྒྲིག་གནང་དགོས། དེ་ཡང་ག་དུས་ཤིག་ལ་རང་ཉིད་ངལ་གསོ་བྱེད་དགོས་པ་དེ་ཤེས་དགོས། ཁྱོད་རང་ཞོགས་པ་སྔ་མོ་ནས་ལས་ཁུངས་སུ་འགྲོ་བ་དེས་རང་གི་ལས་ཀར་ཕན་ཐོགས་ཀྱི་ཡོད་ཀྱང་། ཁྱོད་ཀྱིས་རང་ཉིད་ལ་རང་གིས་དེ་ལྟར་སྒྲུབ་དགོས་པའི་རྒྱུ་མཚན་འདྲི་དགོས། དེ་ཡང་དཔེར་ན། ཞོགས་སྔ་ལངས་བྱས་ན་སྔར་ལས་གྲུབ་འབྲས་ལེགས་པོ་ཡོད་དམ། ཡང་ན། རང་ཉིད་དང་གཞན་ལ་རང་གི་ལས་ཀར་གྲུབ་འབྲས་ཆེན་པོ་ཞིག་ཡོད་པར་ཡིད་ཆེས་བྱེད་དུ་འཇུག་ཆེད་ཡིན་ནམ། ཞེས་འདི་ལྟར་རང་ཉིད་ལ་དྲི་བ་འདྲི་དགོས། གང་ལྟར་རྒྱུ་མཚན་ཅི་ཞིག་ཡིན་ཡང་། བདེ་ཐང་ནི་དང་པོ་ཡིན་ཞིང་། ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་ལྟར་ན། རང་ཉིད་ཐང་ཆད་ཡོད་ཀྱང་ཐང་ཆད་མེད་ཁུལ་གྱིས་ཨུ་ཚུགས་བྱས་ནས་ལས་ཀ་བྱེད་ཀྱི་ཡོད་པ་དེ་ཡང་བདེ་ཐང་མིན་པའི་རྣམ་པ་ཞིག་ཡིན་པར་འདོད་ཀྱི་འདུག གལ་སྲིད་དེ་ལྟར་རང་ཉིད་ལ་ཨུ་ཚུགས་བྱས་ཏེ་ལས་ཀ་བྱས་ན། བཟང་སྤྱོད་དང་མི་མཐུན་པའི་ལས་ཀྱང་མང་དུ་འགྲོ་ངེས་ཡིན་པར་བརྗོད།
ད་དུང་། ཞིབ་འཇུག་པ་ཁིར་སི་ཌོ་ཧྥི་བྷ་ཨིན་སི་ཡིས། ཁྱོད་རང་ངལ་ཞིང་དུབ་པ་དང་གནས་སྟངས་མི་ལེགས་པའི་སྐབས་སུ། དོན་དག་མི་ལེགས་པ་ཞིག་འབྱུང་ལ་ཉེ་བ་ཡིན། ཞེས་བརྗོད།


text:
རང་སྡེའི་དཔེ་ཆ་ཀློག་མཁན་དག་ལ་མཚོན་ན། བོད་ཡིག་གི་དཔེ་ཆ་མང་པོ་ཐོན་ན་དགའ་བ་སྐྱེས་ཤིང་སྤྲོ་བ་འཕེལ་བའི་དོན་བཟང་ཞིག་ཡིན་པ་སྨོས་མ་དགོས། ཡིན་ནའང་དཔེ་ཆ་ལ་ལ་ཞིག་ནི་མ་བཀླག་ན་ཆོག་ཅིང་། དཔེ་ཆ་ཁ་ཤས་ཤིག་ནི་མ་ཉོས་ནའང་འཐུས། ཡང་དཔེ་ཆ་ཁ་ཅིག་ནི་སྐབས་ཐོག་དེར་ཀུན་གྱིས་དོ་སྣང་འདྲ་བྱས་ནའང་། དུས་ཀྱི་བགྲོད་པ་དང་བསྟུན་ནས་ཡུན་གྱིས་ས་རྡུལ་ཁྲོད་ལུས་འགྲོ་བའང་ཡོད། འོན་ཏེ་དཔེ་ཆ་སྐོར་ཞིག་ནི་ཉོས་ཤིང་བཀླགས་པས་མི་ཚད་ཡང་ནས་ཡང་དུ་བསམ་གཞིག་བཏང་སྟེ་རང་རྒྱུད་ལ་སྦྱར་ན་ཆིག་ཐུབ་སྨན་དུའང་འགྲོ་སྲིད།
སྐབས་སུ་བབ་པ་ནི་དཔེ་ཆ་གང་ཞིག་གི་བརྗོད་བྱའི་ཐད་ཀྱི་དགེ་སྐྱོན་གླེང་རྒྱུ་དེ་མ་ཡིན་པར་གཙོ་བོ་རྩོམ་པ་པོ་དང་ལོ་ཙཱ་བ་སོགས་ལ་འབྲེལ་བའི་གནད་དོན་ཞིག་ཡིན། གནད་དོན་འདི་ཀོ་ནི་བོད་ཀྱི་ཤེས་རིག་གི་འཕེལ་རྒྱས་དང་འབྲེལ་བ་ཟབ་པའི་གནད་དོན་ཞིག་ཡིན་པར་མ་ཟད། ཐད་ཀར་དུ་བོད་མིའི་རིན་ཐང་ལྟ་ཚུལ་དང་འདུ་ཤེས་འཛིན་སྟངས་ལ་འབྲེལ་བ་དམ་པོ་ཡོད་པའི་གནད་དོན་ཞིག་ཀྱང་ཡིན་པའོ། །
>ཞེས་པ་དང་།  >ཞེས་པ་ནི་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པ་ཞིབ་འཇུག་སློབ་གླིང་གི་དགེ་རྒན་ཆེན་མོ་སྟོང་སྐོར་ཚེ་རིང་ཐར་ལགས་ཀྱི་དེབ་གསར་གཉིས་རེད། དཔྱད་བརྗོད་ཀྱི་དེབ་དེ་གཉིས་ནི་མཚོ་སྔོན་མི་རིགས་དཔེ་སྐྲུན་ཁང་གིས >ཞེས་པའི་གྲས་སུ་བདམས་ཏེ་སྤྱི་ལོ2018ལོའི་ཟླ12པའི་ནང་པར་དུ་བསྐྲུན་འདུག དངོས་སུ་ཚོང་ར་ལ་བཀྲམ་དུས་ནི་ད་ལོའི་དཔྱིད་ཀ་ཡིན་པ་འདྲ། བོད་རིག་པའི་མཁས་པ་ཞིག་གི་ངོས་ནས་དཔྱད་འབྲས་འདི་ལྟ་བུ་ཐོན་ན་བཀྲ་ཤིས་རྟེན་འབྲེལ་ཞུ་དགོས་པའི་ཁར། ཐུགས་རྗེ་ལེགས་འབུལ་ཡང་ཞུ་ལོས་དགོས་མོད། འོན་ཀྱང་མདུན་ཤོག་སྟེང་གི“སྟོང་སྐོར་ཚེ་རིང་ཐར་གྱིས་བརྩམས། བླ་མ་བཀྲ་ཤིས་ཀྱིས་བསྒྱུར”ཞེས་པ་དེ་མཐོང་དུས་མིག་གི་དབང་བོ་ལ་ཧ་ཅང་མི་བདེ་བའི་ཚོར་བ་ཞིག་སྦྱིན་འོང་། སྟོང་སྐོར་ཚེ་རིང་ཐར་ལགས་ཀྱིས་བོད་ཡིག་ནི་མཁྱེན། བོད་སྐད་ལ་ནི་བྱང་། བོད་རིག་པའི་དགེ་རྒན་ཆེན་མོའི་མཚན་བཏགས་ཀྱང་བཞེས་བཞིན་དུ་དཔྱད་རྩོམ་རྣམས་རྒྱ་ཡིག་གི་ལམ་ནས་འབྲི་དགོས་དོན་ཅི་ཞིག་རེད། བྲིས་པའི་ལྗགས་རྩོམ་དེ་ཡང་རང་གི་སློབ་མ་སོགས་ཀྱིས་ཕྱིར་བོད་ཡིག་ཏུ་བསྒྱུར་ཏེ་པར་དུ་བསྐྲུན་པ་འདི་མི་མཚར་རམ། ཡང་གཅིག་བཤད་ན་ལས་འདི་ནི་སྣག་ཤོག་གྲོན་པའི་རྒྱུ་རུ་མི་འགྲོའམ།
ཡང་ཨ་མཚར་པོ་ཞིག་ལ།  >ཞེས་པར་པད་མ་ཚེ་བརྟན་ལགས་ཀྱིས་རྒྱ་ཡིག་གི་ལམ་ནས་བྲིས་ཤིང་། ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པ་ཞིབ་འཇུག་གླིང་གི2014ལོའི་རྩོམ་རིག་དང་ལོ་ཙཱ་འཛིན་གྲྭའི་སློབ་མ55རྩ་འཛུགས་བྱས་ཏེ་བོད་ཡིག་ཏུ་བསྒྱུར་པའི་སྒྲུང་རྩོམ16བསྡུས་འདུག ཤོག་ངོས་ལྔ་བརྒྱ་ལྷག་ཅན་གྱི“བོད་འགྱུར་མ”དེ་མཚོ་སྔོན་མི་རིགས་དཔེ་སྐྲུན་ཁང་གིས་སྤྱི་ལོ2018ལོའི་ཟླ11པའི་ནང་པར་དུ་བསྐྲུན་འདུག་ལ། དེབ་དེའི་དབུ་འབྱེད་མཛད་སྒོ་ད་ལོའི་སྤྱི་ཟླ4པའི་ཚེས11ཉིན་ཀྲུང་དབྱང་མི་རིགས་སློབ་ཆེན་དུ་བསྡུས་ཡོད་འདུག ཚོགས་ཐོག་ཏུ་སྒྲུང་རྩོམ་པ་དང་སྙན་ངག་པ། དཔྱད་བརྗོད་པ་སྐོར་ཞིག་འདུས་ཏེ“ཨ་ཁུ་འབྲོང་གི་སྣ་གསེར་སྣ་རེད”སོགས་ཀྱི་ཁ་ཡག་ངོ་དགའི་རླུང་རྟའང་གང་མང་སྤུར་འདུག་པ་རེད།
“པད་མ་ཚེ་བརྟན་གྱི་སྒྲུང་གཏམ་བོད་འགྱུར་མ”ཞེ་ན་ཇི་འདྲའི་རྣ་ལ་གཟན་པ་ཞིག་རེད་ཨང་། པད་མ་ཚེ་བརྟན་ལགས་ནི་པ་པོ་བ་བོའི་ཆོ་ལོ་མང་པོ་ཅན་གྱི་མི་སྣ་ཞིག་ཡིན་ཞིང་། ཁོང་གིས་ཀྱང་བོད་ཡིག་མཁྱེན་ལ་བོད་སྐད་ལའང་ཐོགས་པ་མེད། བོད་རྩོམ་འབྲི་བར་ཡང་བྱང་ཡོད་ན་ད་རུང“ཨུ་ཚུགས”ཀྱིས་རྒྱ་ཡིག་ལ་འཇུག་ཅིང་། རྒྱ་ཡིག་གི་སྒྲུང་རྩོམ་དེ་དག་ཀྱང་ཞིབ་འཇུག་སློབ་མ་ང་ལྔ་ཡིས་ལོ་ངོ་གཅིག་ལྷག་གི་རིང་ལ་ལོ་ཙཱ་བྱས་པ་དེར་ཡང་སྙིང་དགོས་པ་ག་རེ་ཡོད། དེའང་སྣག་ཤོག་གྲོན་པའི་རྒྱུའམ་དགོས་མེད་ཀྱི་ལྷག་མ་ཞིག་མ་ཡིན་ནམ། ད་དུང་སློབ་གྲྭ་ཆེན་མོ་ན་ཡོད་པའི་ཞིབ་འཇུག་སློབ་མ་དེ་རྣམས་ཀྱང་དངོས་གནས་ཁོམ་འདུག་པ་ལ་ཨང་།
རང་རེའི་མཁས་པར་བཀུར་བ་དང་རྩོམ་མཁན་དུ་འབོད་པའི་སྐྱེས་བུ་གང་མང་ཞིག་གིས་ཀ་མད་སུམ་ཅུ་ཡལ་བར་དོར་ཏེ་གཞན་སྐད་ལ་ཧུར་བརྩོན་གྱིས་འཇུག་པ་དང་། དེ་ཡང་མཐོ་སློབ་ན་གནས་པའི་རབ་འབྱམས་པ་དང་འབུམ་རམས་པ་སྐོར་ཞིག་གིས་ཉིན་མཚན་ལྟོས་མེད་དུ་ཁོང་རྣམ་པ་ཚོའི་ལྗགས་རྩོམ་ཕྱིར་འཁོར་ནས་དབྱངས་གསལ་སོ་བཞིའི་རི་མོར་ཕབ་པ་འདི་ལ་ཅི་ཟེར་དགོས། གནའ་མི་བོད་ཀྱི་གཏམ་དཔེ་ལ། གསེར་གྱི་ཀ་བའི་སྟེང་ལ་འཇག་མའི་ལྷན་པ་བརྒྱབ་ཅེས་པ་ནི་འདི་ལྟ་བུར་མི་གོ་གང་ལ་གོ །
སྟོང་སྐོར་ཚེ་རིང་ཐར་དང་པད་མ་ཚེ་བརྟན་སོགས་ཆུ་ངན་ལམ་ཞུགས་ཀྱིས་དང་དཔེ་ངན་ཀུན་གནོད་སྒོས་འདི་ལྟར་སོང་བ་ཡིན་ན། ནམ་ཉི་མ་ཞིག་ལ་དོན་གྲུབ་རྒྱལ་ལགས་ཀྱི >ཅེས་པ་ལུང་རིན་ཆེན་སོགས་ཀྱི་རྒྱ་འགྱུར་ལས་བོད་ཡིག་ཏུ་ཕབ་དགོས་པ་འབྱུང་ལ། དགེ་ཆོས་ལགས་ཀྱི >ཞེས་པ་ཡང་བློ་བཟང་ཆོས་འཕགས་སོགས་ཀྱི་རྒྱ་འགྱུར་མ་ལ་གཞི་བྱས་ཏེ་བོད་ཡིག་ཏུ་ལོ་ཙཱ་བྱེད་པའི་དུས་ཤིག་ཀྱང་མི་སླེབ་པའི་ངེས་པ་ག་ལ་ཡོད།
སྤྱི་ལོ2019ལོའི་ཟླ10པའི་ཚེས8ལ།
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་བྱེད་མི་ཆོག
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག https://www.tsanpo.com/forum/30749.html


text:
Adobe Premiere Pro CC ནི་བརྙན་ཟློས་རྩོམ་སྒྲིག་མཉེན་ཆས་རིགས་ཤིག་ཡིན་ལ། དེ་བེད་སྤྱོད་གཏོང་མཁན་ཀྱང་ཤིན་ཏུ་མང་པོ་རེད། ཡིན་ནའང་མཉེན་ཆས་འདིའི་ནང་དུ་ཧི་མ་ལ་ཡ་སོགས་རྒྱལ་སྤྱིའི་ཚད་ལྡན་ཨང་སྒྲིག་ (Unicode) གི་བོད་ཡིག་གཏག་དུས་སུ་བརྩེགས་འདོགས་ཡག་པོར་འཆར་མི་ཐུབ་པའི་དཀའ་ངལ་ལ་འཕྲད་བཞིན་ཡོད།
ཉེ་ཆར་གྲོགས་པོ་ཁ་ཤས་ཀྱིས་མཉེན་ཆས་འདིའི་ནང་དུ་བོད་ཡིག་ཡག་པོར་འཆར་བའི་ཐབས་ལམ་ཞིག་ཨེ་ཡོད་ཅེས་ཡང་ཡང་དྲིས་བྱུང་བས་བདག་གིས་མཉེན་ཆས་དེ་ཕབ་ལེན་བྱས་ནས་ཚོད་ལྟ་བྱས་པ་ཡིན། དུས་རྒྱུན་མཉེན་ཆས་འདི་སྤྱོད་ཐེངས་ཤིན་ཏུ་ཉུང་བས་ཐོག་མར་མཉེན་ཆས་འདིའི་པར་གཞི་གསར་ཤོས་དེ་རག་དགོས་སྙམ་ནས་ང་རང་ཨོ་ཊོ་པེ་(Adobe) གཞུང་ཕྱོགས་དྲ་ཚིགས་ཀྱི་ཕབ་ལེན་དྲ་ངོས་སྟེང་( http://www.adobe.com/downloads.html )བསྐྱོད་པ་དང་། མིག་སྔའི་པར་གཞི་གསར་ཤོས་ནི་ Adobe Premiere Pro CC (2015) དེ་ཡིན་ལ་ཐེངས་འདིར་ཚོད་ལྟ་བྱེད་བཞིན་པའང་པར་གཞི་དེ་ཡིན་པས་པར་གཞི་གཞན་དག་གི་ཁྲོད་དུ་མི་འདྲ་ས་ཡོད་ནའང་ཐང་།
གནད་དོན་ནི་བོད་ཡིག་གི་བརྩེགས་འདོགས་ལ་སྐྱོན་ཤོར་བ་དེ་རེད། གནད་དོན་འདི་སེལ་དགོས་ན་གཤམ་གསལ་ལྟར།
མཉམ་འཇོག་ས། པར་གཞི་གསར་པའི་ནང་དུ་འདི་མིང་ལ་ 图形 བྲིས་འདུག་པས་དེ་དོན་ཐུགས་འཇགས་འཚལ།
དེ་ལྟར་གྲུབ་ཚར་རྗེས་སུ་བརྙན་ཡིག་ཁྲོད་དུ་བོད་ཡིག་གཏག་ནས་ཚོད་ལྟ་ཅིག་བྱོས་དང་།
གོང་གི་འགྲོ་ལུགས་དེ་ཐེངས་གཅིག་ལ་བསྒྲུབ་ན་རྗེས་མར་མཉེན་ཆས་དེའི་ཁ་ཕྱེས་ཚེ་རང་འགུལ་གྱིས་ཉར་ཚགས་བྱས་ཡོད་སྟབས། ཡང་བསྐྱར་བསྒྲུབ་མི་དགོས་སོ། ། གླིང་སྨྱོན་གྱིས་དཔེ་རིས་དང་སྦྱར་ནས་བྲིས།


text:
Terdzo-YA-033
མི་ཏྲ་སྙིང་ཐིག་འཇིག་རྟེན་དབང་ཕྱུག་བླ་མ་སྐུ་གསུམ་བརྒྱུད་པའི་གསོལ་འདེབས་
by སྟག་ཤམ་ནུས་ལྡན་རྡོ་རྗེ་ (Taksham Nuden Dorje)
revealed by སྟག་ཤམ་ནུས་ལྡན་རྡོ་རྗེ་ (Taksham Nuden Dorje)
in cycle ཐུགས་རྗེ་ཆེན་པོ་མི་ཏྲ་སྙིང་ཐིག་ (Thugs rje chen po mi tra snying thig)
Volume 24 (ཡ) / Pages 605-610 / Folios 1a1 to 3b5
Tibetan Text
༁ྃ༔ མི་ཏྲ་སྙིང་ཐིག་འཇིག་རྟེན་དབང་ཕྱུག་བླ་མ་སྐུ་གསུམ་བརྒྱུད་པའི་གསོལ་འདེབས་བཞུགས་སོ༔ ྈྈ རྒྱ་གར་སྐད་དུ༔ གུ་རུ་ཀཱ་ཡ་ཏྲི་ཡ་ནི་ཏུཏྟསྟབ་ནཱ་མ༔ བོད་སྐད་དུ༔ བླ་མ་སྐུ་གསུམ་བརྒྱུད་པའི་གསོལ་འདེབས་ཞེས་བྱ་བ༔ འཕགས་པ་འཇིག་རྟེན་དབང་ཕྱུག་ལ་ཕྱག་འཚལ་ལོ༔ མི་ཏྲ་སྙིང་ཐིག་འཇིག་རྟེན་དབང་ཕྱུག་བླ་མ་སྐུ་གསུམ་བརྒྱུད་པའི་གསོལ་འདེབས་ནི༔ ཨོ་རྒྱན་ཆེན་པོས་འདི་སྐད་གསུངས༔ ཨེ་མ༔ སྤྲུལ་པའི་མི་བཞིས་བདག་ལ་ཉོན༔ ད་དུས་བསྐལ་པ་བཟང་ཞིང་དམ་ཆོས་དར༔ ཡ་རབས་མང་བས་དགེ་བཅུའི་ཁྲིམས་ལ་གནས༔ སྙིགས་མའི་དུས་སུ་སྡིག་སྤྱོད་འགྲོ་བ་ནས༔ སྡིག་པའི་འབྲས་བུ་སྨིན་པས་མི་དགེ་བཅུ་ལ་སྤྱོད༔ ངན་འགྲོར་ལྟུང་བས་ཐར་པ་ཐོབ་པར་དཀའ༔ དེ་དོན་པདྨ་བདག་གིས་རྟོགས་གྱུར་ནས༔ ཕྱི་རབས་དོན་དུ་ཟབ་དོན་སྙིང་པོའི་བཅུད༔ བདེར་གཤེགས་རྣམས་ཀྱི་ཐུགས་ཀྱི་ཚལ་པ་ནི༔ འཇིག་རྟེན་དབང་ཕྱུག་སྒྲུབ་པའི་ཐབས་ཟབ་མོ༔ ཤར་ལྷོ་ནུབ་བྱང་སྟོད་སྨད་ཐམས་ཅད་དུ༔ རིན་ཆེན་གཏེར་དུ་གཏམས་ནས་བཀའ་རྒྱ་གདབ༔ དུས་མཐར་སྨོན་ལམ་ལས་དག་སྐྱེས་བུ་ནི༔ ཆ་ལུགས་མ་ངེས་སྤྲུལ་པའི་སྐུ་བཞི་ཡང༔ ཐར་ཐོར་འབྱུང་ཞིང་ཟབ་མོ་རྒྱ་བཀྲོལ་ཞིང༔ འགྲོ་བ་འགའ་ཞིག་ཐར་པའི་ལམ་ལ་བཀོད༔ སྤྲུལ་པ་ཡིན་པས་འཇའ་ཡལ་ལྟ་བུར་གཤེགས༔ དེ་དུས་པདྨ་ང་ནི་ལྷོ་ནུབ་ཏུ༔ གདུག་པའི་སྲིན་པོ་འདུལ་བའི་རྒྱལ་པོར་འགྱུར༔ འོག་མིན་པདྨ་འོད་དུ་ཆོས་སྐུ་ལས༔ ལོངས་སྐུ་ཡིད་བཞིན་ནོར་བུའི་དཀྱིལ་འཁོར་རྒྱས༔ དེ་ཡིས་མདངས་ལས་སྲིན་པོའི་རྒྱལ་པོ་ནི༔ མ་ངེས་སྣ་ཚོགས་སྤྲུལ་པའི་སྐུ་རེ་འབྱོན༔ སྤྲུལ་སྐུ་བྱེ་བ་ཕྲག་བརྒྱས་བོད་ཁམས་ཁྱབ༔ ཚེས་བཅུའི་དུས་སུ་འཛམ་གླིང་སྲིད་པ་འདི༔ ས་རྡོ་ཤིང་གསུམ་ཡན་ཆད་པདྨ་ཡིས༔ ཐུགས་རྗེས་ཁྱབ་ཅིང་བྱིན་རླབས་འབྱུང་ངེས་པས༔ ཕྱི་རབས་དེ་དུས་ལས་ལྡན་སྐྱེས་བུ་དང༔ དམ་ཆོས་སྤྱོད་པའི་འགྲོ་བ་ཕོ་མོ་རྣམས༔ དུས་བཟང་ཡར་ངོ་ཁྱད་པར་ཚེས་བཅུའི་དུས༔ འབྱོར་ཚོགས་བཤམས་ཤིང་མོས་གུས་གདུང་སེམས་ཀྱིས༔ སྙིང་ཁུང་རུས་པའི་གཏིང་ནས་གསོལ་བ་ཐོབ༔ འཛབ་སྒྲོགས་སྐྱོ་ཤས་དད་པ་དག་སྣང་སྤྱོད༔ པད་འབྱུང་འཇིག་རྟེན་དབང་ཕྱུག་མི་ཏྲ་བཅས༔ བརྩེ་བར་སེམས་ནས་དད་ལྡན་ཚོགས་ཁང་དུ༔ སྤྲུལ་པ་མ་ངེས་འཇའ་འོད་སྤོས་དང་ནི༔ ཁྱེ་འུ་རྣལ་འབྱོར་ཕོ་མོ་ལྷ་ཡི་གཟུགས༔ སྣ་ཚོགས་མ་ངེས་ཅིར་ཡང་སྤྲུལ་ནས་འོང༔ དེ་དུས་སྨོན་ལམ་གང་བཏབ་འགྲུབ་པ་དང༔ བྱིན་རླབས་ཞུགས་པའི་རྟགས་ནི་སྣ་ཚོགས་འོང༔ ཁྱད་པར་བག་དྲོ་ཉམས་དགའ་ཤེས་པ་གསལ༔ གླུ་གར་ཉམས་དང་རྩེད་དགའ་འཁྲབ་སྙིང་འདོད༔ བདེ་གསལ་མི་རྟོག་ཉམས་མྱོང་ཕྱོགས་མེད་རྒྱས༔ དེ་དུས་རྟོག་པ་དེ་ལ་སྣ་མི་བསྐྱིལ༔ གང་ཤར་བཟོ་མེད་ལྷུག་པར་སྤྱོད་པ་སྐྱོངས༔ དག་སྣང་ཅན་གྱིས་བདག་ཉིད་མངོན་སུམ་མཇལ༔ དེ་ཕྱིར་གསོལ་འདེབས་ཟབ་མོ་འདི་ལྟར་ཐོབ༔ ཨེ་མ་ཧོ༔ ནུབ་ཕྱོགས་བདེ་བ་ཅན་གྱི་ཞིང་ཁམས་སུ༔ ཆོས་ཉིད་རྣམ་དག་ནམ་མཁའ་ལྟ་བུ་ལ༔ ཡེ་ཤེས་འཇའ་སྤྲིན་ལྟ་བུར་སྐུ་བཞེངས་པ༔ མཚན་དང་དཔེ་བྱད་ཡོངས་རྫོགས་པདྨའི་ཞལ༔ ཐུབ་དབང་སྟོན་པ་མཁྱེན་རབ་དཀྱིལ་འཁོར་རྒྱས༔ མགོན་པོ་འོད་དཔག་མེད་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ ཕོ་བྲང་རི་བོ་ཏ་ལའི་རྩེ་མོ་རུ༔ ཐུགས་རྗེའི་དབང་གིས་ས་བཅུའི་ཚུལ་འཛིན་ཅིང༔ ཉོན་མོངས་ནད་ཀྱིས་གདུངས་པའི་སེམས་ཅན་ལ༔ ཡེ་ཤེས་བདུད་རྩིའི་ཆུ་རྒྱུན་འབེབ་མཛད་པ༔ འཇིག་རྟེན་གསུམ་གྱི་མགོན་པོ་སྤྱན་རས་གཟིགས༔ ཐུགས་རྗེ་ཆེན་པོའི་སྐུ་ལ་གསོལ་བ་འདེབས༔ ྈྈ ཡེ་ཤེས་མེ་དཔུང་འབར་བའི་ཀློང་དཀྱིལ་དུ༔ ཐུགས་ཉིད་ཞི་བའི་ངང་ལས་མ་གཡོས་ཀྱང༔ སྐུ་ཡི་ཆ་ལུགས་ཟ་བྱེད་རྔམ་སྟབས་ཅན༔ གར་གྱི་དབང་ཕྱུག་བདེ་ཆེན་རོལ་པའི་སྐུ༔ སྲིད་གསུམ་གདུག་པ་མ་ལུས་འདུལ་མཛད་པའི༔ དཔའ་བོ་རྟ་མཆོག་སྐུ་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ བྲག་དཀར་ཡེ་ཤེས་གསང་བའི་རྫོང་ཕུག་ཏུ༔ ཡེ་ཤེས་དབྱིངས་ལས་རོལ་པའི་མཁའ་འགྲོ་མ༔ ལས་ཅན་ལས་འཕྲོ་མཐུད་པའི་ལུང་བསྟན་ཅིང༔ དམ་ཉམས་བདུད་ཚོགས་བཅོམ་པའི་མཐུ་སྟོབས་ལྡན༔ རྫུ་འཕྲུལ་སྤྲུལ་པས་བསྟན་འགྲོའི་དོན་བྱེད་པའི༔ མ་མོ་ཨེ་ཀ་ཙཱ་ཏི་ལ་གསོལ་བ་འདེབས༔ ྈྈྈྈ གྲོང་ཁྱེར་ན་ལེ་ནན་མཁར་ཕོ་བྲང་དུ༔ དབྱིངས་ལས་སྤྲུལ་པའི་ཤེས་རབ་ཡུམ་གྱི་གཟུགས༔ ཟག་མེད་བདེ་སྟོང་མཁའ་འགྲོ་བྱེ་བའི་གཙོ༔ ཆགས་རབ་དོན་གྱི་འགྲོ་བ་དབང་དུ་སྡུད༔ དམ་ཚིག་ཅན་ལ་དངོས་གྲུབ་སྩོལ་མཛད་པ༔ དྷེ་ཝ་མཁའ་འགྲོའི་ཞབས་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ འཕགས་ཡུལ་ཝཱ་ར་ཎཱ་སཱིའི་གྲོང་ཁྱེར་དུ༔ འཇིག་རྟེན་དབང་ཕྱུག་འཕགས་པའི་འོད་ཟེར་ལས༔ སྤྲུལ་པའི་ཟློས་གར་བསྟན་པའི་སྒྲོན་མེ་མཆོག༔ རྫུ་འཕྲུལ་མཐུ་སྟོབས་བདུད་དང་མུ་སྟེགས་བཏུལ༔ འཆི་མེད་རྡོ་རྗེའི་སྐུར་གྱུར་མཁའ་སྤྱོད་གཤེགས༔ མི་ཏྲ་ཛྭ་ཀིའི་ཞབས་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ ལྷོ་ནུབ་རྒྱ་མཚོ་ཆུ་གླིང་ཨོ་རྒྱན་དུ༔ ཡབ་དང་ཡུམ་མེད་པདྨའི་སྙིང་པོ་ལ༔ རྫུས་སྐྱེས་སྐུ་འཁྲུངས་རྡོ་རྗེ་ལྟ་བུའི་སྐུ༔ མངལ་གྱི་སྐྱོན་དང་དྲི་མས་མ་གོས་པའི༔ རྫུ་འཕྲུལ་མཐུ་སྟོབས་བསམ་གྱིས་མི་ཁྱབ་པའི༔ པདྨ་འབྱུང་གནས་སྐུ་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ གྲཱ་ཡི་ཚའུ་ལུང་དཔལ་གྱི་ཡོངས་རྫོགས་ཕུག༔ ཚེ་རབས་ལས་སད་དཔལ་གྱི་རྗེ་དང་མཇལ༔ དགོངས་པས་ཡོངས་བཟུང་འདུ་འབྲལ་མེད་པར་གཟིགས༔ ཏི་སྒྲོར་གྲུབ་བརྙེས་མན་ངག་ལྡེ་མིག་ཐོགས༔ མདོ་རྒྱུད་དགོངས་པ་མ་ལུས་འགྲོལ་མཛད་པ༔ ཡེ་ཤེས་མཚོ་རྒྱལ་སྐུ་ལ་གསོལ་བ་འདེབས༔ ཨོཾ་མ་ཎི་པདྨེ་ཧཱུྃ༔ འཇིགས་པ་བརྒྱད་དང་ནད་གདོན་ཞི་བྱེད་པ༔ དཔའ་བོ་རྟ་མགྲིན་པདྨ་གར་དབང་ཕྱུག༔ འབྱོར་པས་འདོད་དགུ་ལོངས་སྤྱོད་ནོར་ཀུན་རྒྱས༔ རྣམ་སྲས་ནོར་བདག་གཏེར་གྱི་དབང་ཕྱུག་ཚོགས༔ དབང་གིས་སྲིད་གསུམ་མ་ལུས་དབང་གྱུར་པའི༔ རིགས་བྱེད་ལྷ་མོ་ཀུ་རུ་ཀུལླེའི་ཚོགས༔ དྲག་པོས་དགྲ་བགེགས་མ་ལུས་ཚར་བཅད་པའི༔ དཔལ་མགོན་དྲག་རྩལ་དམ་ཅན་རྒྱ་མཚོའི་ཚོགས༔ གསོལ་བ་འདེབས་སོ་ལས་བཞིའི་དངོས་གྲུབ་སྩོལ༔ ཨོཾ་མ་ཎི་པདྨེ་ཧཱུྃ༔ ཅེས་གསོལ་འདེབས་ཕྱི་རབས་དོན་དུ་པདྨས་མཚོ་རྒྱལ་ལ་གནང་བའོ༔ ཐའཅ༔ ྈ